Μια ακόμη περιφορά γύρω από τον ήλιο… | ΑΝΤΙΘΕΣΕΙΣ | antinews.gr\nΜια ακόμη περιφορά γύρω από τον ήλιο…\nΆλλη μια πλήρης περιφορά γύρω από τον ήλιο.\nΤίποτα το ιδιαίτερο δηλαδή στο γενικότερο συμπαντικό πλάνο των πραγμάτων… ένας κόκκος αστερόσκονης, σε μια ασήμαντη εσχατιά ενός τριτεύοντα γαλαξία, ανάμεσα σε τρισεκατομμύρια εις την νιοστή άλλους γαλαξίες, γειτονιές ενός (άπειρου σε μέγεθος;) σύμπαντος, που με τη σειρά του μπορεί να είναι απλά ένα ακόμη ανάμεσα σε άπειρα άλλα… παράλληλα και μη.\nΠαρ’ όλη όμως αυτή την ασημαντότητα, οι 60 αυτές περιφορές που έζησα σε αυτό το απόμακρο σημείο του γαλαξία μας για μένα σήμαιναν πολλά.\nΚαι αν βάλουμε στην εξίσωση αυτή και το άπειρο του χρόνου, το γεγονός ότι έζησα σε αυτή τη χώρα σε αυτό το συγκεκριμένο χρονικό διάστημα, είναι μια πολύ ευχάριστη σύμπτωση.\nΜια γωνιά της γης που επί χιλιάδες χρόνια πάλευε με τη φτώχεια, την πείνα και τους πολέμους.\nΜε ανθρώπους που δούλευαν σαν υποζύγια από το πρωί μέχρι το βράδυ στα χωράφια για την επιβίωση.\nΔιότι ας μη ξεχνάμε, παρ’ όλα αυτά τα ωραία που διαβάζουμε για την ιστορία μας, δεν είμαστε όλοι απόγονοι του Πλάτωνα, του Θεμιστοκλή, ή του Λεωνίδα.\nΌσο αυτοί φιλοσοφούσαν, ή έκαναν ό,τι έκαναν, υπήρχαν δίπλα και πίσω τους εκατοντάδες χιλιάδες άλλοι «πρόγονοί» μας, που πάλευαν νυχθημερόν για ένα πιάτο φαΐ. Συνήθως ένα δυο κρεμμύδια και μερικά σύκα. Ακόμη και το ψάρι ήταν τεράστια πολυτέλεια.\nΆλλοι τόσοι πρόγονοί μας ήταν δούλοι.\nΟι περίφημοι 300 του Λεωνίδα, που παρατάχθηκαν απέναντι στα περσικά στίφη, δεν ήταν μόνοι. Εκτός από τους 700 Θεσπιείς (που όλοι ξεχνάμε) ο καθένας είχε δίπλα του κι από 2-3 δούλους. Άλλον για να του φέρνει νερό, άλλον για να του σκουπίζει τον ιδρώτα, άλλον για να του αλλάζει το σπαθί, κλπ.\nΠοιος μας λέει λοιπόν ότι δεν καταγόμαστε από εκείνους τους αφανείς ήρωες;\nΠου συνήθως πέθαιναν το πολύ στα 30 τους; Αν ήταν τυχεροί…\nΕγώ είμαι τυχερός λοιπόν. Κυρίως επειδή η συγκεκριμένη φουρνιά μου, η κλάση μου, είναι ίσως η μοναδική στην Ελλάδα, σε όλη τη γνωστή ιστορία της, που έφτασε αισίως τα 60 χωρίς να χρειαστεί να πολεμήσει.\nΑν είχα γεννηθεί μόλις λίγα χρόνια πριν ίσως πολεμούσα στην Κύπρο.\nΓια πιο πριν δεν το συζητάω.\nΣτη διάρκεια ζωής του παππού μου οι Έλληνες πολέμησαν σε Βαλκανικούς, σε Α’ ΠΠ, σε Β’ΠΠ, στον εμφύλιο, στην Κορέα, στην Κύπρο, κ.ο.κ.\nΤα ίδια πάνω κάτω και στη ζωή του μπαμπά μου.\nΣτη διάρκεια της δικής μου, δεν χρειάστηκε να πολεμήσουμε πουθενά.\nΓεννήθηκα σε μια εποχή που ακόμη και τα υπερλούξ αστικά διαμερίσματα δεν είχαν καλοριφέρ, είχαν παγωνιέρες και ο Δήμος μάζευε τα σκουπίδια με κάρα που έσερναν άλογα. Και δεν αναφέρομαι σε καμιά ορεινή Γορτυνία, αλλά στο κέντρο της Θεσσαλονίκης…\nΓια να βάλεις τηλέφωνο περίμενες καμιά δεκαριά χρόνια (αν είχες μέσο).\nΣήμερα ο γιος μου παίζει on line παιχνίδια με συνομήλικούς του στο… Τέξας.\nΤέλος πάντων, ενώ πάρα πολλά άλλαξαν όλα αυτά τα χρόνια, κάποια το ίδιο έμειναν.\nΌταν γεννήθηκα ήταν πρωθυπουργός ο Καραμανλής (ο κανονικός).\n45 χρόνια μετά, όταν γεννήθηκε ο γιος μου, πάλι πρωθυπουργός ήταν ο Καραμανλής (ο νεότερος).\nΠήγα για πρώτη φορά σχολείο επί Παπανδρέου.\nΚαι όταν πήγα πανεπιστήμιο, πάλι Παπανδρέου είχαμε στα πράγματα…\nΤα 30 μου χρόνια, αυτό το milestone, τα έκλεισα επί Μητσοτάκη.\nΣήμερα κλείνω τα 60… πάλι επί Μητσοτάκη.\nΌταν έπιασα για πρώτη φορά δουλειά είχαμε πρωθυπουργό Παπανδρέου.\nΌταν έκλεισα τα 20 χρόνια δουλειάς και κινδυνεύαμε να μείνουμε όλοι άνεργοι, πάλι Παπανδρέου είχαμε.\nΦαντάρος πήγα επί… Παπανδρέου. Κλασικά…\nΜε κάλεσαν ξανά για άσκηση επί Παπανδρέου, μόνο που ήταν λάθος, διότι είχα κλείσει τα 45 και δεν το πρόσεξαν.\nΕν τω μεταξύ, μια φορά μόνο πήγα όλα αυτά τα χρόνια ως έφεδρος σε άσκηση χειμερινής διαβίωσης, όπου επί 2-3 μέρες λιώναμε χιόνι στα βουνά του Χολομώντα για να έχουμε νερό, επί Μητσοτάκη.\nΕδώ και 2-3 μέρες πάλι λιώνω χιόνι για να έχω νερό (λόγω συνεχών διακοπών ρεύματος και ύδρευσης) επί… Μητσοτάκη.\n60 χρόνια ζωής, με εναλλασσόμενους πρωθυπουργούς τριών μόλις οικογενειών…\nΚάτι σαν κληρονομική κοινοβουλευτική δημοκρατία.\nΌπου ψηφίζουμε γόνους για να μας σώσουν, την ίδια ώρα που απεχθανόμαστε την κληρονομική μοναρχία, διότι ποιος μας λέει ότι ο διάδοχος, που θα κληθεί να μας κυβερνήσει, δεν είναι καθυστερημένος;\nΚαι μιας και είπα για βασιλεία, τι θυμήθηκα ο ποταπός;\nΌτι κάποια πράγματα όντως άλλαξαν αυτές τις 6 δεκαετίες.\nΌχι τα κανάλια της τιβί. Αυτά είναι σαν να έκλεισαν έναν κύκλο, επανερχόμενα στον αρχικό τους ρόλο.\nΕίχαμε την ΥΕΝΕΔ και το ΕΙΡΤ, που παπαγάλιζαν τις κυβερνητικές σοφιστείες, και έχουμε τα σημερινά κανάλια που κάνουν το ίδιο.\nΣε αμφότερες τις περιπτώσεις από εμάς πληρώνονταν και πληρώνονται (ε, κύριε Πέτσα μου;).\nΤέλος πάντων, αυτό που άλλαξε είναι ότι όταν γεννήθηκα είχαμε βασιλιά, με παϊτόνια, σταβλάρχες και μπόλικες κυρίες επί των τιμών, κλπ.\nΣήμερα έχουμε πρόεδρο. Με γάτες, μποτάκια και μπόλικους μετακλητούς παρατρεχάμενους…\nΑυτό κι αν δεν είναι αλλαγή.\nΠρόοδος; Ποιος ξέρει;\nΘα μας το πει ο ιστορικός του μέλλοντος.\nΌσο για μένα, ζω τώρα το παρόν, το οποίο θα είναι το παρελθόν του μέλλοντός μου…\nΧρόνια μου πολλά και σε άλλα με υγεία.\nΚαλό! χρόνια πολλά!\nΟ σημερινός 60άρης είναι μεσήλικας και ακμαίος.\nΣε κάθε περίπτωση χρόνια πολλά & καλά με υγεία και δημιουργικότητα Strange!\nΧρόνια πολλά, με υγεία και ό,τι καλύτερο στην οικογένεια σου και τον γιό σου. Πάνω - κάτω τα ίδια κι εγώ, 56, με έναν γιό στην 6η Δημοτικού κι αυτός με Τέξας συνδέεται, εμένα με συνδέει με Κάϊρο :)). Τώρα είναι ώρα να στοχαστείς όχι τους 60 ηλιόκυκλους αλλά κάτι άλλο: Σου απαγορεύεται η μετακίνηση από πόλη σε πόλη, ακριβώς όπως στην εποχή του Βυζαντίου απαγορευόταν στον λαό (ο όρος πολίτης είχε ήδη εξαφανιστεί) να μετακινηθεί έστω και προς το διπλανό χωριό χωρίς την έγκριση του Κατεπάνου (στρατιωτικός βαθμός που αντέγραψαν οι δυτικοί και έγινε capitano). Oι δυναστείες απαξ και επιβληθούν, κυριαρχούν και όταν παρακμάσουν αντικαθίστανται από άλλες. Το ζητούμενο είναι να μην επιτρέψουμε να επιβληθεί αυτό το ''ο πληθυσμός''. Έτσι και αποτύχουμε θα σε βρίζει ο γιός σου στον δικό του γιό κι ο εγγονός το ίδιο. Αν οι βρισιές δεν πιάσουν τόπο, ο δισέγγονος θα είναι ένα άβουλο πλάσμα. Και αν ανέφερα τρεις γενιές, υπερέβαλλα, σε 10 χρόνια δεν θα έχει ούτε καν επίθετο ο γιός σου και ούτε θα τον νοιάζει. Μην το γελάς, το ότι κατάφερε ο απλός άνθρωπος να αποκτήσει επίθετο, είναι ένα προνόμιο που πρέπει κατά τους δυνάστες να καταργηθεί. Αν θέλεις, σου εξηγώ και τον βυζαντινό φόρο του ''Καπνικού'', για όσες τρώγλες είχαν δικαίωμα να έχουν τζάκι και παράθυρο. Είναι λοιπόν καλύτερα να παρατηρείς τα πράγματα σε ηλιακούς χιλιόκυκλους, βγάζεις καλύτερα συμπεράσματα και μαθαίνεις ότι η Ιστορία ποτέ δεν επαναλαμβάνεται ως φάρσα. Χρόνια σου πολλά!\nΘεόδωρος Hellados17/02/2021 20:33:03\nΧρόνια σου Πολλά, Παράξενε Ελκυστή!\nΕίμαι (λίγο) νεότερος σου αλλά κάτι θυμάμαι απ' αυτά που περιγράφεις. Το ήλιο τον πράσινο και τους πρασινοφρουρούς που κυνηγούσαν τους ΝΔάτες θυμάμαι, το '80-'89..\nΤο '74, ο θείος μου πέταξε στην Κύπρο (και ήρθε, ευτυχώς..) κι ο αείμνηστος πατέρας μου ετοιμάζονταν -στο Μεγάλο Πεύκο, αν θυμάμαι καλά- για απόβαση στην Σμύρνη.\n"..αυτό που άλλαξε είναι ότι όταν γεννήθηκα είχαμε βασιλιά ... Αυτό κι αν δεν είναι αλλαγή."\nΔεν έχουμε σήμερα βασιλιά;\nΜε παϊτόνια Χ5;\nΚαι μπόλικες κυρίες και "κυρίες" επί των τιμών, κλπ.;;\nΌλα το ίδιο είναι, strange.\nΜην ανησυχείς, δε μεγάλωσες τόσο πολύ..\nΚαι το παρακάτω τραγούδι αφιερωμένο, για τα γενέθλια σου:\nΈχει και ιστορική αναδρομή μετά το 03:20..\nStrange Attractor σου εύχομαι από καρδιάς, να είσαι πολύχρονος, με υγεία, και ευτυχία,\nΌσο για την φιλοσοφία που μας περιβάλει σαν λαό ξέρω μόνο αυτό που μου είπε ο πατέρας μου, που του είπε ο πατέρας του και πάει λέγοντας\nΣτην ζωή του ο καθένας δεν έχει αξία τι βρίσκει αλλά τι αφήνει\nΤώρα που η εποχή της ραστώνης τελειώνει, θα κατανοήσουμε το βαρύ φορτίο που αιώνες κουβαλάμε\nΤώρα που οι Έλληνες εν αγνοία τους επιβιβάζονται ξανά στο πλοίο που οι μοίρες του κόσμου έχουν ναυλώσει έτοιμοι για νέες περιπέτειες, νέες αργοναυτικές εκστρατείες, νέους Τρωικούς πολέμους\nΝτανιέλ Αμβούργο.17/02/2021 22:41:30\nΉμουνα νιος και γέρασα!!!\n"Για να είσαι ευτυχισμένος πρέπει να έχεις δυο πράγματα : Καλή υγεία, και κακή μνήμη που ξεχνά τα γενέθλιά σου".\nΣου τα εύχομαι.\nΔώρο, οι προβλέψεις Λεφάκη.\nΗμερήσιες Προβλέψεις 18/02\nGeorge N18/02/2021 00:23:19\nΧρόνια πολλά να τα χιλιάσεις. Αν μας έγραφες όμως και σε πιά γειτονιά μεγάλωσες καρτάσι.\nΧρόνια πολλά να τα εκατοστήσεις. Είμαι λιγα χρόνια μεγαλύτερη και θέλω να αναφερθώ στο ότι η γενιά μας δεν έχει ζήσει πολεμο. Μέχρι τώρα.\nΟι άντρες της οικογένειας μου μέχρι πρόσφατα επισκεπτονταν συχνά το Αγιο Ορος και συνομιλουσαν με αξιόλογους γέροντες. Για όσους μετρούν τέτοιου είδους πνευματικές αναζητήσεις αλλα και συζητήσεις οι γενιές που δεν έχουν ζήσει πολέμους πριν φύγουν απ αυτή τη ζωή θα τους ζήσουν.\nΤελειώνουν τώρα οι γενιές που έζησαν τα γεγονότα του ΒΠΠ και δεν επιτρέπει ο Θεός να βασανιστουν και στο τελος της ζωής τους. Αλλοι στην αρχή και άλλοι στο τέλος, πάντως ολοι.....αυτή είναι η πεποίθηση των ανθρώπων της πίστης, κανείς, ως επι το πλείστον, δεν θα φύγει χωρίς να δοκιμαστεί σε μεγάλα παγκόσμια γεγονότα.....Τωρα αν στο μυαλό σας ήρθε ο κορωνοιος ως παγκόσμιο γεγονός, μάλλον είναι προεορτιο επερχόμενων γεγονότων που δηλώνουν ότι η ζωή όπως τη ξέραμε θ αλλάξει τελείως και ΔΕΝ θα επανελθει σ αυτό που λέμε ολοι φυσιολογικό. Πολεμο θα ζήσουμε, όσοι....ας ευχηθούμε να καταφερουμε να τον αντέξουμε και οι "προσομοιωσεις" διακοπών ηλεκτρικού και νερού ας λειτουργήσουν μεσα μας με κάποιον άλλο τρόπο και με σκέψεις αλληλοβοηθειας και συμπαραστασης γιατί μόνο έτσι αντιμετωπιζονται αυτα ιδίως όταν γενικευονται....\nΒουρ για Αστρα Ζενεκα και να τα κατοστησεις\nΧρονια Πολλα και συνετα!!


ΑΓΕΛΑΔΕΣ - NewsIT\nΣτο πλαίσιο ενός προγράμματος για τη μείωση των αερίων που προκαλούν το φαινόμενο του θερμοκηπίου μια ομάδα επιστημόνων υποστηρίζει ότι εκπαίδευσε αγελάδες να πηγαίνουν στην… τουαλέτα. Οι Νεοζηλανδοί και Γερμανοί επιστήμονες παραδέχτηκαν ότι το πείραμά τους ξεκίνησε από μια φάρσα, όμως η επεξεργασία των ούρων των βοοειδών, που είναι πλούσια σε άζωτο, θα μπορούσε να ... Περισσότερα\nΙσπανοί κτηνίατροι αποφασίζουν σήμερα για την τύχη εκατοντάδων αγελάδων που ταξιδεύουν στοιβαγμένες η μία πάνω στην άλλη πάνω σε ένα πλοίο, το οποίο επέστρεψε σε λιμάνι της χώρας, έπειτα από μήνες στη θάλασσα, σε συνθήκες που «θυμίζουν κόλαση», όπως τις περιγράφουν προασπιστές των δικαιωμάτων των ζώων. Το πλοίο Karim Allah πρόσδεσε στο λιμάνι της Καρθαγένης, ... Περισσότερα\nΚαταζητούμενος για κλοπή και θανάτωση δύο αγελάδων, πριν από 24 χρόνια στην περιοχή Κράσνονταρ της Ρωσίας, συνελήφθη στην Κατερίνη. Πρόκειται για 54χρονο ομογενή εις βάρος του οποίου εκκρεμούσε ερυθρά αγγελία διεθνών αναζητήσεων που είχαν εκδώσει οι Ρωσικές Αρχές. Σύμφωνα με τα διωκτικά έγγραφα, φέρεται ότι το 1997, μαζί με συνεργό του, έκλεψαν «δύο γαλακτοφόρες αγελάδες» ... Περισσότερα\nΈνα πλοίο από την Αυστραλία, που μετέφερε 5.800 αγελάδες χάθηκε στα μανιασμένα κύματα και παρά τις έρευνες των σωστικών συνεργείων έχει βρεθεί ζωντανό μόνο ένα μέλος του πληρώματος! Δυνάμεις της ιαπωνικής ακτοφυλακής συνεχίζουν σήμερα τις έρευνες στην Ανατολική Σινική Θάλασσα προσπαθώντας να βρουν επιζώντες από το 43μελές πλήρωμα. Το πλοίο Gulf Livestock 1 έπεσε σε ... Περισσότερα\nΑγελάδες… στον αέρα! Τι συμβαίνει στην Ελβετία (video)\nΜια αγελάδα που πετάει στον αέρα μοιάζει με νούμερο τσίρκου, αλλά στην προκειμένη περίπτωση πρόκειται για σοβαρή υπόθεση. Η Ελβετία βρίσκεται και πάλι στη φάση της επιστροφής των ζώων από τα λειβάδια των βουνών στις πεδιάδες. Οι Ελβετοί αγρότες οδηγούν τις αγελάδες τους από τα ψηλότερα βοσκοτόπια στις κοιλάδες. Οι υγιείς αγελάδες φτάνουν στο νέο ... Περισσότερα\nΝέο τροχαίο στην Εγνατία με νταλίκα να ανατρέπεται. Το βαρύ όχημα μετέφερε αγελάδες και ο έλεγχος χάθηκε όταν έσκασε λάστιχο… Σοβαρό τροχαίο σημειώθηκε λίγο πριν τις 14.00 στην Εγνατία Οδό, στον κόμβο της Καλαμιάς όταν κάτω από αδιευκρίνιστες ακόμη συνθήκες, φορτηγό που μετέφερε ζώα (αγελάδες) εξετράπη της πορείας του, χτύπησε στο στηθαίο και ανατράπηκε. Από ... Περισσότερα\nΔεν είναι μόνο η αγελάδα που γελά αλλά κι εκείνη που κολυμπά! Τρεις αγελάδες έχουν γίνει διάσημες αφού τις παρέσυρε ο τυφώνας Ντόριαν στην θάλασσα αλλά εκείνες κατάφεραν να κολυμπήσουν και να σωθούν!\nΤο «τερμάτισαν»: Ουρητήριο αγελάδων για να μειωθούν τα… αέρια του θερμοκηπίου!\nΤο "ουρητήριο" έλαβε στα μέσα Μαρτίου ένα τοπικό βραβείο καινοτομίας και πολλοί επιστήμονες και πανεπιστημιακοί χαιρέτισαν την ιδέα.\nΠαγκόσμιος σάλος για το διατροφικό σκάνδαλο με τις άρρωστες αγελάδες - Οι εικόνες που σόκαραν τον πλανήτη - video\nΜύκονος: Ντου από… αγελάδες στο Καλό Λιβάδι! [pics]\nΗ παραλία Καλό Λιβάδι στη Μύκονο θύμισε για λίγο σήμερα... λιβάδι κανονικό!\nΤρίκαλα: Καταδικάστηκε κτηνοτρόφος γιατί οι αγελάδες του προκάλεσαν τροχαίο\nΈνοχος κρίθηκε Τρικαλινός κτηνοτρόφος γιατί άφησε… αδέσποτες τις αγελάδες του στα λιβάδια του Περτουλίου, με αποτέλεσμα να πέσει πάνω τους διερχόμενος οδηγός!


“Ο Κέιν θα γυρίσει νωρίτερα στους αγώνες” - Giafkasports.gr\n“Ο Κέιν θα γυρίσει νωρίτερα στους αγώνες”\nΓιώργος Πίτσης Διεθνή Δημοσιεύτηκε Σάββατο, 29 Φεβρουαρίου 2020\nΌπως όλα δείχνουν, ο Χάρι Κέιν θα διαψεύσει τις αρχικές εκτιμήσεις και θα επιστρέψει νωρίτερα στην ενεργό δράση. Ο Μουρίνιο επιβεβαίωσε ότι ο Άγγλος επιθετικός τα πάει πολύ καλά μετά την επέμβαση. Μάλιστα, ακολούθησε και μέρος της προπόνησης με την πρώτη ομάδα.\nΟ Κέιν είχε τραυματιστεί την Πρωτοχρονιά, στον αγώνα της Τότεναμ κόντρα στη Σαουθάμπτον. Οι εκτιμήσεις έκαναν λόγο για επιστροφή του στους αγώνες τον Απρίλιο. Μάλιστα, ο Μουρίνιο τότε δήλωνε ακόμα πιο απαισιόδοξος, αφού είχε τονίσει ότι δεν περιμένει να τον έχει πριν τον Μάιο.\nΠαρόλα αυτά, ο Κέιν δείχνει να μετρά αντίστροφα για την επιστροφή του. Όπως ήταν λογικό, ο Special One αναφέρθηκε σε αυτή την ευχάριστη εξέλιξη.\n“Θα έλεγα ότι πάει πολύ καλύτερα από το αναμενόμενο. Μου δίνει την ελπίδα ότι θα παίξει σε περισσότερα παιχνίδια από όσα υπολόγιζα. Κανείς δεν μπορεί να είναι σίγουρος αυτή τη στιγμή. Όμως, υπάρχει αισιοδοξία. Ο Χάρι έχει καλή ψυχολογία και δουλεύει σκληρά για την επιστροφή του. Όταν είχε τραυματιστεί σας είχα πει να τον ξεχάσετε για φέτος. Μετά έδινα ελπίδες για ένα ή δύο παιχνίδια. Αυτή τη στιγμή μπορώ να πω ότι θα παίξει σε ακόμα περισσότερα.\nΣτην ομάδα ξέρουν τον Χάρι καλύτερα από εμένα. Κάθε φορά που έχει κάποιο πρόβλημα, δεν επαναπαύεται σε ό,τι του πουν. Προσπαθεί συνεχώς για να επανέλθει πιο γρήγορα. Είδαμε και τον Λιορίς που επέστρεψε δύο εβδομάδες νωρίτερα από αυτό που περιμέναμε. Θα δούμε αν θα κάνει το ίδιο και ο Κέιν. Είναι σπουδαίος επαγγελματίας και μεγάλος μαχητής και θα κάνει τα πάντα για να το καταφέρει”.


Πού έγιναν οι πρώτες εκτελέσεις με γκιλοτίνα στην Ελλάδα – Τι απέγινε ο πρώτος Έλληνας δήμιος | ΥΔΡΟΓΕΙΟΣ 106,9 FM\nΠού έγιναν οι πρώτες εκτελέσεις με γκιλοτίνα στην Ελλάδα – Τι απέγινε ο πρώτος Έλληνας δήμιος\nΗ γκιλοτίνα ήρθε στην Ελλάδα επί βασιλείας Όθωνα. Πριν το 1833, όσοι καταδικάζονταν σε θάνατο από τα ελληνικά δικαστήρια απαγχονίζονταν ή τουφεκίζονταν.\nΗ καθιέρωση της λαιμητόμου ως μέσο εκτέλεσης ήταν εισήγηση του Λουδοβίκου Α’, πατέρα του Όθωνα. Σκοπός του ήταν ο βάρβαρος αυτός θάνατος να λειτουργήσει ως φόβητρο όσων σκέφτονταν να εξεγερθούν εναντίον του ανήλικου βασιλιά.\nΟ νόμος που θεσμοθετούσε τη χρήση της γκιλοτίνας στην Ελλάδα δημοσιεύτηκε επίσημα στις 18 Δεκεμβρίου του 1833 και ανέφερε τα εξής: «Ο καταδικασθείς εις θάνατον αποκεφαλίζεται δια της λαιμητόμου, εις τόπον δημόσιον, οριζόμενον δια της ποινικής αποφάσεως. Η περιουσία του, άμα κοινοποιηθείσης της τελεσιδίκου αποφάσεως, ανήκει εις τους κληρονόμους του. Ο ίδιος, από της στιγμής ταύτης, καθίσταται ανίκανος να διαθέση και πάσα πράξις αφορώσα συμβόλαιόν τι μεταξύ αυτού και των ζώντων, είναι άκυρος. Το σώμα του ενταφιάζεται ησύχως και άνευ πομπής, ημπόρει δε κατ’ έγκρισιν της ιδίας αρχής και να παραδοθεί ζητηθέν εις χείρας των συγγενών του, δια να ενταφιασθεί εν άκρα σιγή».\nΗ εισαγόμενη λαιμητόμος ήταν μεταχειρισμένη\nΠαράλληλα με τη δημοσίευση του νόμου, έγινε η παραγγελία της πρώτης λαιμητόμου από την «γενέτειρά» της, την Γαλλία. Λίγες εβδομάδες αργότερα, το μεγάλο μηχάνημα έφτασε με πλοίο από τη Μασσαλία στο Ναύπλιο. Συνοδευόταν από πολλές ανταλλακτικές λεπίδες, καθώς και ένα ζωντανό «εγχειρίδιο χρήσης».\nΈνας έμπειρος Γάλλος δήμιος είχε ταξιδέψει μαζί, προκειμένου να μυήσει τους Έλληνες συναδέλφους του και να τους μάθει όλα τα μυστικά του χειρισμού της. Η λαιμητόμος ήταν μεταχειρισμένη και δεν έκοβε καλά. Μάλιστα την περιέγραφαν ως γερασμένη και ετοιμόρροπη. Υποψήφιοι για τη δοκιμή της υπήρχαν πολλοί.\nΤην εποχή εκείνη, τα κακουργιοδικεία του Ναυπλίου, του Μεσολογγίου και της Θήβας είχαν εκδώσει αρκετές θανατικές αποφάσεις εις βάρος ληστών και φονιάδων που περίμεναν να εκτελεστούν. Εν τέλει, ο πρώτος που επιλέχθηκε να την εγκαινιάσει άκουγε στο όνομα Γεώργιος Μητρομαργαρίτης και ήταν ένας από τους πιο αιμοβόρους ληστοπειρατές, με πάνω από 50 φόνους στο ενεργητικό του.\nΑπό αυτή την πρώτη εκτέλεση φάνηκαν τα προβλήματα που θα αντιμετώπιζε η μέθοδος στην Ελλάδα. Σε αντίθεση με πολλές χώρες της δυτικής Ευρώπης, όπου ο λαός είχε αποδεχτεί την λαιμητόμο ως δημόσιο θέαμα, στους Έλληνες πολίτες η πρακτική προκαλούσε αντιδράσεις.\nΚατά την προγραμματισμένη εκτέλεση του Μητρομαργαρίτη στο Ναύπλιο, ο Γάλλος δήμιος χρειαζόταν βοηθούς. Όσες εκκλήσεις κι αν απεύθυνε, κανείς δεν έδειχνε πρόθυμος να μετέχει στην μακάβρια διαδικασία. Τελικά, μετά από αρκετή ώρα, δέχθηκαν να τον βοηθήσουν ένας Βούλγαρος και ένας Ιταλός. Το ίδιο πρόβλημα ανέκυψε και στις επόμενες εκτελέσεις.\nΠαρότι ο δήμιος ήταν τυπικά ένας δημόσιος λειτουργός με κανονική αμοιβή, οι άνθρωποι θεωρούσαν το έργο που καλούταν να εκτελέσει αποτρόπαιο. Ακόμα και ανάμεσα στους ισοβίτες των φυλακών όλης της χώρας, ο μόνος που τελικά δέχθηκε το «πόστο» ήταν ένας Αλβανός ληστής ονόματι Χασάν Αρναούτ. Ο Γάλλος δήμιος τον εκπαίδευσε στον χειρισμό της γκιλοτίνας και σύντομα ο Αρναούτ εγκαταστάθηκε στο νέο τόπο διαμονής του, το Μπούρτζι στο Ναύπλιο.\nΟι επεισοδιακοί αποκεφαλισμοί\nΕπί οκτώ χρόνια, ο δήμιος αποκεφάλισε δεκάδες κατάδικους από πολλά μέρη της Ελλάδας. Η βάση του ήταν το Ναύπλιο, όμως όποτε υπήρχε ανάγκη μετακινούταν. Οι περισσότερες εκτελέσεις στις οποίες μετείχε ήταν επεισοδιακές. Οι μελλοθάνατοι προέβαλαν έντονη αντίσταση, ενώ το κοινό γιούχαρε τον δήμιο. Ανάμεσα σε αυτούς βρίσκονταν τόσο οι συγγενείς των θυμάτων, όσο και απλοί πολίτες που το θέαμα τους προκαλούσε αποστροφή.\nΌταν τελικά ο Αρναούτ αποφάσισε να αποσυρθεί, δεν κατάφερε να αποτινάξει το παρελθόν του. Μαζί με έναν πιστό Αλγερινό βοηθό του, έφυγαν βράδυ από το Μπούρτζι, φορτωμένοι με χρυσά φλουριά που είχαν μαζέψει από τις αμοιβές τους όλα αυτά τα χρόνια.\nΤο επόμενο πρωί, τα πτώματά τους βρέθηκαν μαχαιρωμένα στην παραλία. Δίπλα τους, τα πουγκιά με το χρυσάφι ήταν απείραχτα. Τα κίνητρα του δολοφόνου ήταν ξεκάθαρα εκδικητικά.\nΑυτή τη φορά, βρέθηκαν Έλληνες πρόθυμοι να διαδεχθούν τον Χασάν Αρναούτ. Εκπαιδεύτηκαν, μεταφέρθηκαν στο Μπούρτζι και ανέλαβαν δράση. Ένας από αυτούς, ο πιο διαβόητος, άκουγε στο όνομα Ιωάννης Αμοιραδάκης.\nΌπως πολύ εύστοχα τον περιέγραφε δημοσιογράφος της εφημερίδας «Εμπρός» στις αρχές του 20ου αιώνα: «Δεν γνωρίζω όνομα εκφραστικότερο και χαρακτηριστικότερο από εκείνο το πασίγνωστο το οποίο φέρει ο ασκητής του Μπουρτζίου.\nΟ Αμοιραδάκης, με όλη του τη φήμη την αιματηρή, είναι άμοιρος και δυστυχής άνθρωπος. Σε κάθε θανατική εκτέλεση, ο κόσμος, ο οποίος συγχωρεί τους κακούργους, λαμβάνει αφορμή να τον καταραστεί και να τον αναθεματίσει. Για κακούργους που έχουν φονεύσει και ληστέψει δέκα και δεκαπέντε ανθρώπους, η ανθρώπινη επιείκεια είναι πρόθυμος, αλλά γι’ αυτόν συγχώρηση δεν υπάρχει».\nΗ όψη του Αμοιραδάκη επέτεινε κατά κάποιο τρόπο την απέχθεια του κόσμου προς το πρόσωπό του. Κρητικός στην καταγωγή, ήταν μελαχρινός, ψηλός και πολύ αδύνατος, όμως μυώδης. Τα μάτια του ήταν μεγάλα και πολλοί τα περιέγραφαν «γεμάτα θλίψη», ενώ η φωνή του ακουγόταν σπάνια. Ντυνόταν πάντα στα μαύρα, το βήμα του ήταν αργό και σταθερό και το πρόσωπό του ανέκφραστο.\nΑπό την άλλη, πίσω από το προσωπείο του εκτελεστή, ο ίδιος δήλωνε ευσεβής και φιλάνθρωπος. Έβλεπε τα χρέη δημίου ως ένα απλό επάγγελμα που δεν καθόριζε την ηθική και τον χαρακτήρα του. Άλλωστε, θεωρούσε ότι η λαιμητόμος ήταν ένας γρήγορος και ανώδυνος θάνατος. Δεν του άρεσε να βασανίζει τους κατάδικους. Αυτό φαίνεται και από την εξιστόρηση ενός περιστατικού που έχει διασωθεί.\nΗ αγανάκτηση του δήμιου\nο βράδυ πριν τον αποκεφαλισμό του δολοφόνου του δημάρχου της Κέρκυρας, είχε βρέξει καταρρακτωδώς. Η γκιλοτίνα είχε γεμίσει νερά, το ξύλο είχε φουσκώσει και η λεπίδα δεν γλιστρούσε όπως έπρεπε. Έτσι όταν ο Αμοιραδάκης άφησε το ξύλο να πέσει, η λεπίδα δεν διαπέρασε τον λαιμό του μελλοθάνατου, παρά μόνο τον τραυμάτισε σοβαρά. Τότε εκείνος έβγαλε μία κραυγή απελπισίας: «Γιατί με παιδεύετε έτσι;».\nΕμφανώς ταραγμένος, ο Αμοιραδάκης κατάφερε να ολοκληρώσει την διαδικασία με την τρίτη προσπάθεια. Το πλήθος έβριζε και έβγαζε κραυγές αποτροπιασμού. Τότε για πρώτη φορά, ο σκληρός δήμιος λύγισε. «Εγώ δε φταίω! Ας όψονται αυτοί που χαλάσανε το μηχάνημα. Δεν ορκίστηκα για να βασανίζω τους ανθρώπους… Να διορθώσουν το μηχάνημα πρώτα και ύστερα να με φέρουν. Σήμερα άλλους δεν κόβω!».\nΚαι πράγματι ο κρητικός δήμιος φόρεσε το καπέλο του και αποχώρησε. Οι υπόλοιπες εκτελέσεις έγιναν τρεις μέρες αργότερα. Ήταν μία από τις ελάχιστες φορές που ο Αμοιραδάκης έβγαινε εκτός εαυτού. Σε αντίθεση με τους περισσότερους «συναδέλφους» του, συνήθιζε να είναι υπομονετικός, να μην απαντά στις ύβρεις και, όσο περνούσε από το χέρι του, να συντομεύει τις τελευταίες βασανιστικές στιγμές των εκτελεσθέντων.\nΤο κελί του στο Μπούρτζι ήταν γεμάτο με εικόνες αγίων. Υπάρχουν μαρτυρίες ότι έδινε μεγάλο μέρος της αμοιβής του σε φιλανθρωπίες μέσω του ιερέα του φρουραρχείου. Μάλιστα, το έκανε ανώνυμα για να μην υπάρχει κίνδυνος να αρνηθούν οι αποδέκτες.\nΚατά την πολυετή θητεία του, εκτέλεσε προσωπικότητες που είχαν απασχολήσει την κοινή γνώμη της εποχής. Μεταξύ των θυμάτων του, φιγουράρουν ονόματα όπως εκείνο του Κωσταγερακάρη, δολοφόνου του Δηλιγιάννη, του ληστή Γιαταγάνα, του Γεωργίου Καρδίτση που είχε αποπειραθεί να σκοτώσει τον βασιλιά Γεώργιο, αλλά και των λήσταρχων Τσεκουραίων.\nΕν τέλει, ο Ιωάννης Αμοιραδάκης δεν γλίτωσε την «κατάρα» του επαγγέλματος. Οι περισσότεροι δήμιοι στην Ελλάδα βρήκαν τραγικό θάνατο μετά την απόσυρσή τους. Ο Αμοιραδάκης δεν έφυγε από χέρι οργισμένου συγγενή εκτελεσθέντα. Έχασε τα λογικά του, διαγνώστηκε με μανία καταδίωξης και πέρασε το υπόλοιπο της ζωής του απομονωμένος στις βουνοπλαγιές του τόπου του. Κάποια στιγμή, το σώμα του εντοπίστηκε σε ένα ρέμα, μισοφαγωμένο από τα αγρίμια.\nΗ χρήση της λαιμητόμου δεν ευόδωσε τελικά στην Ελλάδα. Όταν κάποια στιγμή έφτασαν στο Ναύπλιο δύο νέες, οι κάτοικοι τις έκαψαν.\nΗ αυθεντική συνέχισε να χρησιμοποιείται μέχρι τις αρχές του 20ού αιώνα.\nΤο 1913 σταμάτησαν και επίσημα οι καρατομήσεις και επανήλθε ως τρόπος εκτέλεσης ο τουφεκισμός.\nΠροηγούμενο Προηγούμενο Ακίνητα: Σπριντ ιδιοκτητών για μεταβιβάσεις με λιγότερο φόρο\nΕπόμενο Επόμενο «Ισλαμική Αστυνομία» στο κέντρο της Αθήνας – Αγρια περιστατικά σε βάρος αλλοδαπών


ΓΡΑΦΕΙ: ΝΙΚΗ ΖΟΡΜΠΑ published 19 Μαρ. 20 (10:57)\nΤηλεδιάσκεψη με τον πρόεδρο του ΕΒΕΑ, Κωνσταντίνο Μίχαλο, θα πραγματοποιήσει σήμερα στις 12 ο Αλέξης Τσίπρας.\nΑκολούθως, ο κ. Τσίπρας θα πραγματοποιήσει τηλε-ραντεβού με τον Πρόεδρο της ΓΣΕΒΕΕ, Γ. Καββαθά (13.00) για τα μέτρα ενίσχυσης της ελληνικής οικονομίας, επιχειρήσεων και εργαζομένων από τις επιπτώσεις του κορονοϊού.\nΥπενθυμίζεται ότι μέσω του εκπροσώπου του Αλέξη Χαρίτση, το κόμμα της αξιωματικής αντιπολίτευσης χαρακτήρισε τα μέτρα που ανακοίνωσε η κυβέρνηση για τη στήριξη επιχειρήσεων και εργαζομένων, ανεπαρκή και αμφίβολης αποτελεσματικοτητας.\nΜΕΤΡΑ ΣΤΗΡΙΞΗΣ ΠΟΛΙΤΩΝ


Ολυμπιακός μεταγραφές: Η ομάδα του Πειραιά συζητάει με παίκτη από ευρωπαϊκό μεγαθήριο - Hellenic Voice\nΑρχική Αθλητισμός Ολυμπιακός μεταγραφές: Η ομάδα του Πειραιά συζητάει με παίκτη από ευρωπαϊκό μεγαθήριο\nΟ πρωταθλητής Ολυμπιακός έχει μπροστά του τον τελικό του Κυπέλλου Ελλάδας απέναντι στην ΑΕΚ, αλλά αυτό δεν σημαίνει ότι δεν σχεδιάζει από τώρα για τη νέα σεζόν. Σύμφωνα με δημοσίευμα, είναι σε συζητήσεις με ποδοσφαιριστή που ανήκει σε μεγάλη ευρωπαϊκή ομάδα.\nΠιο συγκεκριμένα, όπως αναφέρει η Livesport, «o Ολυμπιακός έχει από κοντά τις τελευταίες μέρες ποδοσφαιριστή που μένει ελεύθερος από ομάδα που συγκαταλέγεται στα μεγαθήρια του ευρωπαϊκού ποδοσφαίρου. Πρόκειται για εξαιρετική περίπτωση και οι συζητήσεις πηγαίνουν καλά, αλλά όσο δεν υπάρχουν υπογραφές, όλα παραμένουν ανοιχτά. Λεπτομέρειες προσεχώς…».\nΤο δημοσίευμα δεν δίνει κάποιο άλλο στοιχείο, ούτε για τον παίκτη, ούτε για την ομάδα στην οποία, ακόμα, ανήκει. Το σίγουρο είναι ότι ο Ολυμπιακός με τη συμμετοχή του στο Champions League αποτελεί ιδανική επιλογή για παίκτες που θέλουν είτε να «αναστήσουν» την καριέρα τους, είτε να αναδειχθούν για να πάνε σε ακόμα καλύτερο πρωτάθλημα από το ελληνικό.\nΕν τω μεταξύ, όπως φημολογείται έντονα τις τελευταίες ημέρες, ο Ολυμπιακός αναμένεται να κινηθεί προκειμένου να αποκτήσει τον Μιγκέλ Τράουκο και να «κλειδώσει» η συμφωνία με τη γαλλική Σεντ Ετιέν όπου ανήκει ο αριστερός μπακ από το Περού.\nΣύμφωνα με πληροφορίες από το sdna.gr, τις επαφές του Ολυμπιακού με τη Σεντ Ετιέν για την απόκτηση του Μιγκέλ Τράουκο επιβεβαίωσε ο ατζέντης του ποδοσφαιριστή. Οι «ερυθρόλευκοι» αναμένεται να κινηθούν για την απόκτηση του αριστερού μπακ, με την περίπτωση του 28χρονου Περουβιανού να βρίσκεται ψηλά στη σχετική λίστα του Πέδρο Μαρτίνς. Όπως παραδέχτηκε μάλιστα, και για πρώτη φορά, ο ατζέντης του ποδοσφαιριστή, έχουν ξεκινήσει ήδη οι διαπραγματεύσεις ανάμεσα στον Ολυμπιακό και τη Σεντ Ετιέν όπου ανήκει ο Τράουκο.\nΟ 27χρονος Περουβιανός αριστεροπόδαρος αμυντικός, αποκτήθηκε το περασμένο καλοκαίρι από τους «στεφανουά», που δαπάνησαν ένα εκατομμύριο ευρώ για να τον αγοράσουν από την Φλαμένγκο, με τον Τράουκο να καταγράφει την φετινή σεζόν 24 συμμετοχές με ένα γκολ και δύο ασίστ. O διεθνής μπακ με το Περού και αξιόλογος παίκτης είναι, αλλά και σε καλή ηλικία για να μπορεί κάποια ομάδα να επενδύσει πάνω του έτσι ώστε να τον μεταπωλήσει.\nΠροηγούμενο άρθροΝίκος Παναγιωτόπουλος Τουρκία: «Υπάρχει κίνδυνος περαιτέρω κλιμάκωσης της έντασης»\nΕπόμενο άρθροΦωτιά Λαύριο: Οργισμένη καταγγελία του δημάρχου – Πώς ξεκίνησε η πυρκαγιά


Σπίτι/Τελευταίες ειδήσεις/Επικαιρότητα/Ρεπορτάζ/Γυναικολόγος διευθυντής ζητούσε φακελάκι 500€ από ετοιμόγεννη για να της κάνει καισαρική!\nAmyntaio13 Μαΐου 2021\nΠριν από μερικές μέρες, στις 7 Μαΐου, η 20χρονη αποφάσισε να απευθυνθεί στην αστυνομία και να καταγγείλει τον γιατρό που επίμονα της ζητούσε το φακελάκι των 500€. Τηλεφώνησε στον γιατρό και σε ανοιχτή ακρόαση με τους αστυνομικούς εκείνος, χωρίς προφανώς να το γνωρίζει, επιβεβαίωσε ότι της ζητούσε 500 ευρώ για να την ξεγεννήσει!\nΟι αστυνομικοί της έδωσαν το ποσό σε προσημειωμένα χαρτονομίσματα καθώς και μια ειδική συσκευή για να ηχογραφήσει τη συνομιλία της με τον γιατρό όταν θα του έδινε τα χρήματα.\nΤο πρωί της 11ης Μαΐου, η 20χρονη με τον σύντροφό της βρέθηκαν ξανά στο γραφείο του γιατρού. Η γυναίκα του έδωσε το φάκελο με τα προσημειωμένα 500 ευρώ κι εκείνος τα έβαλε στην τσέπη του. Αλλά φαίνεται πως δεν του ήταν αρκετά. Όπως κατέθεσε η καταγγέλλουσα, ο γυναικολόγος της ζήτησε επιπλέον 150 ευρώ!\nΜόλις η γυναίκα και ο σύντροφός της βγήκαν από το γραφείο του γιατρού, μπήκαν οι αστυνομικοί, που παρακολουθούσαν διακριτικά το χώρο. Ακινητοποίησαν τον γιατρό και του ζήτησαν το… φακελάκι. Εκείνος το παρέδωσε, υποστηρίζοντας ότι του το είχε δώσει από… μόνη της η 20χρονη και δεν γνώριζε τι ποσό είχε μέσα.


Μετά την Μάρα Μεϊμαρίδη, η Εβελίνα Νικόλιζα παίρνει μέρος στο challenge.\n17:39, 13 Νοεμβρίου 21\nΤο Squid Game προκάλεσε –και συνεχίζει να προκαλεί– μια είδους φρενίτιδα σε όλο τον πλανήτη. Έγινε η πιο δημοφιλής σειρά του Netflix, έχοντας συμπληρώσει 111.000.000 προβολές σε λιγότερο από έναν μήνα από την πρεμιέρα της, στις 17 Σεπτεμβρίου, σε 90 χώρες σε όλο τον πλανήτη. Δεν θα μπορούσε να μην έχει φανατικό κοινό και στη χώρα μας με τα challenge στα social media να διαδέχονται το ένα το άλλο. Η νοτιοκορεάτικη τηλεοπτική σειρά ενέπνευσε και τους διαγωνιζόμενους του J2US.\nΗ αρχή έγινε με την Μάρα Μεϊμαρίδη που την είδαμε να υποκύπτει στη «γοητεία» του Squid Game βρέθηκε στα παρασκήνια του J2US και έγινε viral. Το βίντεο με πρωταγωνίστρια την συνεργάτιδα της Κατερίνας Καινούργιου και του παρτενέρ της απέσπασε πολλά likes.\nΣήμερα, λίγο πριν από το 8ο live του J2US ήταν η σειρά της Εβελίνας Νικόλιζα. Η τραγουδίστρια, παρουσιάστρια και YouTuber ξέρει καλά τον κόσμο των social media και τα trends. Παρέσυρε στο challenge και τον παρτενέρ της, Νίκο Μπάρκουλη και το αποτέλεσμα ήταν μοναδικό.\nΣαρώνει το TikTok του J2US\nΔεν είναι όμως το μοναδικό challenge στο οποίο θα δεις τους διαγωνιζόμενους του J2US να συμμετέχουν. Τα ζευγάρια όλη την εβδομάδα πρωταγωνιστούν στο TikTok του φαντασμαγορικού σόου του Alpha που παρουσιάζει ο Νίκος Κοκλώνης. Ο λογαριασμός στη δημοφιλή πλατφόρμα μετρά ήδη πολλούς φίλους και τα βίντεό του γίνονται ανάρπαστα.\nJ2US SQUID GAME


Μητροπολίτης Καλαβρύτων Ιερώνυμος: Επιθυμώ μόνο να σας υπηρετήσω - ΟΡΘΟΔΟΞΙΑ INFO\nΕλλάδα 23/11/2019 / 13:38 25/11/2019\nΜητροπολίτης Καλαβρύτων Ιερώνυμος: Επιθυμώ μόνο να σας υπηρετήσω\nΣτον μητροπολιτικό ναό της Παναγίας Φανερωμένης στο Αίγιο οι κληρικοί και οι πιστοί της Μητρόπολης Καλαβρύτων και Αιγιαλείας υποδέχθηκαν το μεσημέρι του Σαββάτου τον νέο τους ποιμενάρχη, τον Μητροπολίτη Καλαβρύτων και Αιγιαλείας Ιερώνυμο, που είναι γνώριμος στην περιοχή καθώς μέχρι την εκλογή του ως μητροπολίτη υπηρετούσε ως Ηγούμενος στην Μονή του Μεγάλου Σπηλαίου.\nΣτην τελετή της ενθρόνισης ήταν παρών ο Αρχιεπίσκοπος Ιερώνυμος και περισσότεροι από 50 μητροπολίτες της Εκκλησίας της Ελλάδος. Την κυβέρνηση εκπροσώπησε ο υπουργός Περιβάλλοντος Κωστής Χατζηδάκης, που συνδέεται με πολύχρονη φιλία με τον νέο μητροπολίτη Καλαβρύτων Αμβρόσιο.\nΟ τοποτηρητής, Μητροπολίτης πρώην Καλαβρύτων και Αιγιαλείας Αμβρόσιος, υποδεχόμενος τον διάδοχό του, τον διαβεβαίωσε ότι στο εξής ο ίδιος θα αποσυρθεί πλήρως από το προσκήνιο προκειμένου, όπως είπε ο κ. Αμβρόσιος, ο Μητροπολίτης Ιερώνυμος να είναι ο απόλυτος άρχοντας της Μητρόπολης. «Δεν θα με ρωτήσετε και δεν θα με συμβουλευθείτε για κανένα απολύτως θέμα» τόνισε ο κ. Αμβρόσιος που προσωπικά δεσμεύθηκε από την δική του πλευρά ότι και ο ίδιος δεν θα ασχοληθεί με κανένα πολιτικό, εθνικό, εκκλησιαστικό, οικονομικό και κοινωνικό θέμα.\nΟ νέος μητροπολίτης Καλαβρύτων και Αιγιαλείας Ιερώνυμος στον ενθρονιστήριο λόγο του παρακάλεσε του κληρικούς και τους πιστούς να προσευχηθούν για αυτόν. Ευχαρίστησε τον Αρχιεπίσκοπο Ιερώνυμο, τους μητροπολίτες της ελλαδικής Εκκλησίας, αλλά και τους κληρικούς και υπαλλήλους της Ιεράς Συνόδου, που υπηρέτησε επί σειρά ετών, για την εμπιστοσύνη στο πρόσωπό του και την αγαστή συνεργασία που είχαν όλα αυτά τα χρόνια.\nΑπευθυνόμενος στους κληρικούς και τους πιστούς της εκκλησιαστικής του επαρχίας ο μητροπολίτης Ιερώνυμος διαβεβαίωσε ότι θα υπερασπιστεί τις ορθόδοξες αξίες, ότι θα επικεντρωθεί στην διαφύλαξη της ταυτότητας και της ιδιοπροσωπίας του τόπου και ότι θα συνεργαστεί με τους ιερείς και τον λαό προς την κατεύθυνση αυτή. Υποστήριξε ότι έχει ως στόχο να καλλιεργήσει το λειτουργικό βίωμα και να εργαστεί μαζί με τους κληρικούς και τους πιστούς για την ουσιαστική αναβάθμιση της λειτουργικής ζωής και της παράδοσης.\nΚάλεσε τα παιδιά και τους νέους να πάνε στην Εκκλησία χωρίς όρους και προϋποθέσεις και να δώσουν τις καρδιές τους με εμπιστοσύνη στην Εκκλησία. Όπως είπε στόχος του είναι να ενισχυθούν τα προγράμματα για την νεολαία με στόχο την σύσφιξη και των σχέσεων των νέων, με επίκεντρο την εκκλησία.\n«Επιθυμώ μόνο να σας υπηρετήσω. Δεν θα προσθέσω βάρη στα βάρη σας» είπε προς τους κληρικούς, τους μοναχούς και μοναχές, αλλά και προς τους τοπικούς άρχοντες και τον απλό κόσμο που γέμισε τον μητροπολιτικό ναό της Φανερωμένης. Ο μητροπολίτης Καλαβρύτων Ιερώνυμος χαρακτήρισε μεγάλο και δυσαναπλήρωτο το κενό που δημιούργησε η παραίτηση του Αμβρόσιου αλλά διαβεβαίωσε ότι όλα θα κυλήσουν ομαλά από το σημείο που άφησε το έργο του ο παραιτηθέντας μητροπολίτης.\nΕτικέτες: ΑΡΧΙΕΠΙΣΚΟΠΟΣ ΙΕΡΩΝΥΜΟΣ ΕΝΘΡΟΝΙΣΗ ΜΗΤΡΟΠΟΛΤΗΣ ΚΑΛΑΒΡΥΤΩΝ ΙΕΡΩΝΥΜΟΣ


Ο απίστευτος τρόπος με τον οποίο πωλητής έκλεβε πελάτες χωρίς να έχει τις κάρτες του – News.gr\nΟ απίστευτος τρόπος με τον οποίο πωλητής έκλεβε πελάτες χωρίς να έχει τις κάρτες του\nΤον κατάλαβαν όταν έστειλε δυο παραγγελίες στο σπίτι του\nΜπροστά σε μια απίστευτη πλεκτάνη βρέθηκαν οι αστυνομικές αρχές του Τόκιο, έπειτα από πολλές καταγγελίες από ανθρώπους που έχαναν ποσά από τις πιστωτικές τους κάρτες.\nΈνας άνδρας από το Τόκιο, είχε την ικανότητα να να απομνημονεύει τα στοιχεία των πιστωτικών καρτών, το όνομα, τον αριθμό, αλλά και τον αριθμό ασφαλείας, πελατών από το κατάστημα που δούλευε και να κάνει online αγορές.\nΟ Yusuke Taniguchi δούλευε στο ταμείο ένας καταστήματος στο Κότο, όπου πολλοί πελάτες του έδιναν της κάρτες τους για να πληρώσουν και εκείνος αποθήκευε τα στοιχεία τους.\nΤον περασμένο Μάρτιο όμως έκανε ένα μοιραίο λάθος και η απάτη του αποκαλύφτηκε. Ο άνδρας παρήγγειλε δύο τσάντες αξίας 230 ευρώ, και τις έστειλε στο σπίτι του, με αποτέλεσμα οι αρχές να φτάσουν σε αυτόν.\nΕκεί μετά από έρευνες, βρέθηκε ένα μπλοκάκι, στο οποίο ήταν γραμμένα τα στοιχεία 1.300 καρτών.\nΤόκιο πιστωτική κάρτα Απάτη


ΕΧΕΙ ΛΑΒΕΙ ΗΔΗ ΤΗ ΔΙΑΚΡΙΣΗ “ΠΡΑΣΙΝΟ” ΑΥΤΟΚΙΝΗΤΟ ΤΗΣ ΧΡΟΝΙΑΣ ΚΑΙ ΤΗΝ ΥΨΗΛΟΤΕΡΗ ΔΥΝΑΤΗ ΒΑΘΜΟΛΟΓΙΑ ΜΕ ΠΕΝΤΕ ΑΣΤΕΡΙΑ ΣΤΗΝ ΑΣΦΑΛΕΙΑ, ΑΠΟ ΤΟ ΠΡΟΓΡΑΜΜΑ ΑΞΙΟΛΟΓΗΣΗΣ ΝΕΩΝ ΑΥΤΟΚΙΝΗΤΩΝ ΣΤΗΝ ΙΑΠΩΝΙΑ. ΤΩΡΑ ΤΟ ΝΕΟ NISSAN LEAF ΕΛΑΒΕ ΚΑΙ ΤΗΝ ΚΟΡΥΦΑΙΑ ΒΑΘΜΟΛΟΓΙΑ 5 ΑΣΤΕΡΩΝ ΣΤΙΣ ΔΟΚΙΜΕΣ ΑΣΦΑΛΕΙΑΣ ΤΟΥ EURO NCAP.\nΣύμφωνα με τον Euro NCAP, τα αναθεωρημένα κριτήρια αξιολόγησης των αυτοκινήτων είναι τα αυστηρότερα που έχουν εφαρμοστεί μέχρι σήμερα στην Ευρώπη. Τα αυτοκίνητα δοκιμάζονται και αξιολογούνται σε τέσσερις βασικούς τομείς:\nπροστασία των ενήλικων επιβατών (οδηγού και συνοδηγού), προστασία των παιδιών (στα ειδικά καθίσματα), προστασία των “ευάλωτων” πεζών, καθώς και στα βοηθητικά συστήματα ενεργητικής ασφάλειας.\nΤο νέο Nissan LEAF με μηδενικές εκπομπές ρύπων είναι ένα μόνο από τα μοντέλα υπό το σχήμα Nissan Intelligent Mobility, που κάνουν πραγματικότητα το όραμα της Nissan για την αλλαγή του τρόπου με τον οποίο τα οχήματα κινούνται, οδηγούνται και ενσωματώνονται στην κοινωνία.\nΤο νέο Nissan LEAF, θα είναι διαθέσιμο στην Ελλάδα το Μάιο.


Κωνσταντινούπολη, η πόλη που ανήκει σε όσους τη νιώθουν και την αγαπούν - ΑΝΑΛΥΣΕ ΤΟ\nΝέα Υόρκη είναι αμερικάνικη, η Μόσχα ρώσικη, το Παρίσι γαλλικό, το Λονδίνο αγγλικό, το Βερολίνο γερμανικό, η Αθήνα ελληνική. Η Κωνσταντινούπολη, όμως, ενώ βρίσκεται μέσα και κατοικείται από πολίτες του τουρκικού κράτους, βασικά Τούρκους και Κούρδους, δεν είναι τουρκική. Όπως δεν είναι ελληνική, ρωμαϊκή, φράγκικη, οθωμανική, πολυθεϊκή, χριστιανική ορθόδοξη, αιρετική ή καθολική, μουσουλμανική, ούτε βέβαια ρώσικη, αρμένικη ή εβραϊκή. Είχε αυτοκράτορες και αυτοκρατόρισσες, σουλτάνους και σουλτάνες, πρίγκιπες και πριγκίπισσες, Ιταλούς, Μακεδόνες, Ίσαυρους, Ιλλυριούς, Σλάβους, Θράκες, ‘Ιβηρες, Χαζάρους, Έλληνες, Αρμένιους, Γαλάτες, Πέρσες, Άραβες, Οθωμανούς, Τούρκους, από πολλές φυλές και εθνότητες (Παφλαγόνες, Δάκες, Φρύγες, Λυδούς, Πάρθους, Κούρδους κ.ά.). Κανένας από τους 91 αυτοκράτορες και τους 36 σουλτάνους, συν τις συμβίες τους, δεν έμεινε στην ιστορία με αναφορά στην εθνική του καταγωγή, με εξαίρεση τον Λέοντα Γ΄ τον Ίσαυρο, τον Λέοντα Δ΄ τον Χάζαρο και την Ειρήνη την Αθηναία. Ασφαλώς, η παράλειψη αυτή οφείλεται στο ό,τι οι αυτοκρατορίες αυτές, με συνολική διάρκεια ζωής 1600 χρόνια, ήταν πολυεθνικές και όχι εθνικές. Αλλά, αυτό ακριβώς το γεγονός συνέτεινε ώστε η Πόλη να αποκτήσει μέσα σε 16 αιώνες ένα χαρακτήρα, μία «φύση» μοναδική και ξεχωριστή, η οποία όσο κι αν συμπιέζεται και παραβιάζεται παραμένει υπαρκτή και αισθητή ακόμα και από τον πιο αδαή κάτοικο ή επισκέπτη. Καθένας μπορεί να την αισθανθεί δική του, να τη νιώσει ελληνική, τούρκικη, οικουμενική ή ατομικά προσωπική. Κάτι που δεν ισχύει για καμία άλλη πόλη του κόσμου, όσα θέλγητρα κι αν έχει. Μάταια προσπαθούν οι εθνικιστές να τη στριμώξουν μέσα στα κουτάκια τους.


ΚΕΔΕ: Η νησιωτικότητα το εθνικό πλεονέκτημα για ενίσχυση της Τοπικής Αυτοδιοίκησης - Aftodioikisi.gr\nΑΝΕΛ για επίθεση σε Π. Κωνσταντινέα: Η βία δεν θα περάσει. ...\nΣάλος από το γκάλοπ της Τατιάνας Στεφανίδου για το θάνατο του Ζακ Κωστόπουλου ...\nΝ. Βούτσης: Άμεσα στη Βουλή το πόρισμα για τις γερμανικές αποζημιώσεις ...\nΠερ. Πελοποννήσου: Καταδικάζει την άνανδρη επίθεση κατά του Κωνσταντινέα ...\nΜαξίμου: Οι φασίστες που επιτέθηκαν στον Κωνσταντινέα θα οδηγηθούν στη δικαιοσύνη ...\nΠέντε πράγματα που πρέπει πάντα να έχετε στο γραφείο σας ...\nΚαθολική Εκκλησία: Ορκίστηκε πίστη στο Κομμουνιστικό Κόμμα Κίνας! ...\nΚαταγγελία για επίθεση χρυσαυγίτη ταξιτζή σε επιβάτη ...\nΠότε θα πληρωθούν οι συντάξεις Οκτωβρίου ...\nΔήμος Ηρακλείου: Κλειστά 3 νηπιαγωγεία & 2 δημοτικά τη Δευτέρα -Λόγω της πυρκαγιάς\nΠανεπιστήμιο Κρήτης -Υπ.Παιδείας: Μέτρα στήριξης ανακοινώνει τη Δευτέρα ο Γαβρόγλου\nΧαρίτσης: Χιλιάδες νέες προσλήψεις στους ΟΤΑ -Ιδιωτικοποιήσεις στους δήμους θέλει ο Μητσοτάκης\nΞενογιαννακοπούλου: Eρχονται προκηρύξεις για μόνιμους υπαλλήλους -Κριτήρια πρόσληψης\nΘύμα επίθεσης ο βουλευτής ΣΥΡΙΖΑ Π.Κωνσταντινέας -Τι καταγγέλλει\nΣαρίδης -Βουλευτής: Η οικογένειά μου δέχεται απειλές\nΚαθολική Εκκλησία: Ορκίστηκε πίστη στο Κομμουνιστικό Κόμμα Κίνας!\nΔέκα παράξενες αλήθειες για τις γάτες που ίσως δεν γνωρίζετε\nΗΠΑ σε Ιράν: Δεν ευθυνόμαστε για την επίθεση στην Αχβάζ\nΘα απέχει από το δημοψήφισμα ο πρόεδρος των Σκοπίων\nΚΕΔΕ: Η νησιωτικότητα το εθνικό πλεονέκτημα για ενίσχυση της Τοπικής Αυτοδιοίκησης\n27 Σεπτεμβρίου 2017 - 15:42\n«Η νησιωτικότητα πρέπει να αποτελέσει ένα εθνικό πλεονέκτημα μέσω του οποίου θα μπορέσει να ενισχυθεί η Τοπική Αυτοδιοίκηση και να ενδυναμωθεί η τοπική ανάπτυξη. Η πολιτεία έχει ουσιαστική υποχρέωση να συμβάλει στην επίλυση των προβλημάτων που αντιμετωπίζουν τα νησιά. Είναι αδιανόητο το 2017 τα Κύθηρα να μην έχουν ικανοποιητική ακτοπλοϊκή και αεροπορική σύνδεση, με συνέπεια να έχει υποστεί πλήγμα η τοπική οικονομία. Η ακτοπλοϊκή σύνδεση του νησιού με το Πειραιά δεν είναι πολυτέλεια, αλλά ουσιαστική ανάγκη. Αναγκαία επίσης είναι και η επέκταση του αεροδιαδρόμου του νησιού προκειμένου να μπορούν να γίνονται περισσότερες πτήσεις. Οι αρμόδιοι υπουργοί οφείλουν να λύσουν τα προβλήματα που έχουν δημιουργηθεί».\nΣτη σχετική επισήμανση προχώρησε ο Πρόεδρος της ΚΕΔΕ Γ. Πατούλης κατά τη χθεσινή του επίσκεψη στο δημαρχείο Κυθήρων.\nΤο Γ. Πατούλη υποδέχθηκε στο δημαρχιακό μέγαρο ο δήμαρχος του νησιού Ευστράτιος Χαρχαλάκης, αιρετοί και δημοτικοί σύμβουλοι. Ο Πρόεδρος της ΚΕΔΕ αφού άκουσε τα προβλήματα που αντιμετωπίζει το νησί αναφέρθηκε στην ανάγκη χάραξης μιας Εθνικής Νησιωτικής Στρατηγικής προκειμένου ο νησιωτικός χώρος να μπορέσει να αποτελέσει πολλαπλασιαστή ισχύος της ελληνικής οικονομίας και πρόσθεσε πως «βασική προϋπόθεση για την επίτευξη του στόχου, είναι να περάσει η χώρα σε ένα νέο μοντέλο λειτουργίας του κράτους με αιχμή την αποκέντρωση αρμοδιοτήτων και πόρων προς την Τοπική Αυτοδιοίκηση».\nΟ Γ. Πατούλης δεν παρέλειψε να αναφερθεί και στις φυσικές ομορφιές του νησιού οι οποίες, αν απαλειφθούν τα προβλήματα στη διασύνδεση του νησιού με την ηπειρωτική χώρα, μπορούν να αποτελέσουν πόλο έλξης ακόμα περισσότερων τουριστών.\nΟ δήμαρχος του νησιού στο πλαίσιο της επίσκεψης έδωσε αναμνηστική –τιμητική πλακέτα στο Πρόεδρο της ΚΕΔΕ. Ο Γ. Πατούλης σημείωσε ότι πρόκειται για μια ιδιαίτερη τιμή για τον ίδιο και πως η «Αυτοδιοίκηση ενωμένη συνεχίζει»!\nΕπίσκεψη στις πληγείσες από τη πρόσφατη πυρκαγιά περιοχές\nΟ Πρόεδρος της ΚΕΔΕ επισκέφτηκε νωρίτερα τις περιοχές που έχουν πληγεί από τη πρόσφατη καταστροφική πυρκαγιά. Στο πλαίσιο της επίσκεψής του στις καμένες περιοχές βρέθηκε και στην Ιερά Μονή Παναγίας Μυρτιδιώτισσας η οποία απειλήθηκε από την πύρινη λαίλαπα.\n«Είναι τουλάχιστον λυπηρό να βλέπεις την τεράστια οικολογική καταστροφή που προκλήθηκε από μια πυρκαγιά η οποία θα είχε περιοριστεί σημαντικά αν τα αρμόδια υπουργεία είχαν δράσει με καλύτερο και συντονισμένο τρόπο. Είναι απαράδεκτο να καταστρέφεται ο δασικός πλούτος της χώρας λόγω αδυναμίας του Κεντρικού Κράτους να διαχειρισθεί μια κατάσταση έκτακτης ανάγκης.\nΜάλιστα είναι εντυπωσιακό πως αντί να ζητήσουν συγγνώμη από τη Δημοτική Αρχή και τους κατοίκους των Κυθήρων, για την ολιγωρία που επέδειξαν, ζήτησαν και τα ρέστα. Και επιτέθηκαν στο Δήμαρχο τον οποίο κατηγόρησαν για μικροπολιτικές σκοπιμότητες. Έστω και αυτή την ύστατη ώρα οφείλουν να λάβουν τα αναγκαία μέτρα για την αποκατάσταση των ζημιών και την προστασία του περιβάλλοντος. Η έλλειψη του Κράτους άφησε τα αποτυπώματα της».\nΚατά την επίσκεψή του στην Ι.Μ. επισήμανε ότι «είναι θαύμα πώς το Μοναστήρι της Παναγίας Μυρτιδιώτισσας έμεινε άθιχτο όπως τόσους αιώνες».\nTagsΕΘΝΙΚΟ ΠΛΕΟΝΕΚΤΗΜΑΕΝΙΣΧΥΣΗΚΕΔΕΝΗΣΙΩΤΙΚΟΤΗΤΑΤΟΠΙΚΗ ΑΥΤΟΔΙΟΙΚΗΣΗ\nΟΤΑ, ΔΗΜΟΙ, ΚΕΔΕ, ΤΟΠΙΚΗ ΑΥΤΟΔΙΟΙΚΗΣΗ, ΕΘΝΙΚΟ ΠΛΕΟΝΕΚΤΗΜΑ, ΕΝΙΣΧΥΣΗ, ΝΗΣΙΩΤΙΚΟΤΗΤΑ\nΤετάρτη, Σεπτέμβριος 27, 2017\nΑΝΕΛ για επίθεση σε Π. Κωνσταντινέα: Η βία δεν θα περάσει.\nΣάλος από το γκάλοπ της Τατιάνας Στεφανίδου για το θάνατο του Ζακ Κωστόπουλου\nΜαξίμου: Οι φασίστες που επιτέθηκαν στον Κωνσταντινέα θα οδηγηθούν στη δικαιοσύνη\nΠέντε πράγματα που πρέπει πάντα να έχετε στο γραφείο σας


ΣΤΟΝ ΟΡΘΟΔΟΞΟ ΑΜΠΕΛΩΝΑ ΤΗΣ ΑΦΡΙΚΗΣ: Εξωτερική Ιεραποστολή Ιεράς Αρχιεπισκοπής Κρήτης\nΠερισσότερα από δέκα χιλιάδες παιδιά πεθαίνουν κάθε ημέρα στην Aφρική. Αριθμός που αποκαλύπτει το μέγεθος της αποτυχίας του «προηγμένου κόσμου» να βοηθήσει τα παιδιά της μαύρης ηπείρου, πολλά από τα οποία δεν θα προλάβουν να δουν τον ήλιο της νηπιακής τους ηλικίας.\nΠόσα βλέμματα αθώων, βασανισμένων παιδιών, με την έκφραση της αγωνίας στα μάτια τους, που αφοπλίζει και τις πιο σκληρές καρδιές, περιμένουν την βοήθεια μας. Πώς θα μπορέσουμε εμείς να τους δώσουμε την ελπίδα της ζωής, αυτό το θείο δώρο της δημιουργίας;\nΤο τμήμα της Εξωτερικής Ιεραποστολής της Ιεράς Αρχιεπισκοπής Κρήτης, με την ίδρυσή του, σκοπό έχει να παράσχει κάθε δυνατή βοήθεια σε όλον τον κόσμο, σε κάθε λαό που έχει ανάγκη εντός και εκτός της χώρας μας, στην Ασία, την Aφρική, οπουδήποτε, ανεξαρτήτου χρώματος, φυλής, θρησκείας και ιδεολογίας. Στο επίκεντρο των προσπαθειών μας βρίσκονται τα παιδιά. H Ορθόδοξη Εκκλησία φανερώνει το πρόσωπο του φιλάνθρωπου, του ελεήμονα, του διακόνου και του φιλάγαθου ανθρώπου, που αντιλαμβάνεται το μέγεθος της ανάγκης και προσπαθεί να συνδράμει στον θεάρεστο αγώνα της Εξωτερικής Ιεραποστολής. Προβάλλει το ανθρώπινο πρόσωπο του αναστηθέντος Xριστού, ο οποίος ανύψωσε την ανθρώπινη φύση και κατέδειξε την ιερότητά της, ως φορέα της εικόνας του Xριστού. Eτσι, το θείο δώρο της ανθρώπινης υπόστασης, όταν απειλείται από την πείνα και την αδιαφορία μας προσβάλλει το πρόσωπο του ίδιου του Θεού και αποτελεί προδοσία της πίστης μας στο πρόσωπο των παιδιών.\nΣτις μέρες μας υπάρχουν χιλιάδες παιδιά στο Kαμερούν, τα υψίπεδα του Τσαντ, στην Αγκόλα, στην Κένυα, που περιμένουν ημέρες και μήνες μέχρι να φτάσουν τρόφιμα, φάρμακα και άλλο υλικό, που με κόπους εξασφαλίζονται. Αρκετοί οι προσφέροντες βοήθεια από ολόκληρο τον κόσμο. Η Εκκλησία μας σκοπό έχει να βοηθάει ουσιαστικά και να καλύπτει τις πραγματικές ανάγκες των κατά τόπους πληθυσμών της γης, που στερούνται των βασικών αγαθών διαβίωσης, όπως το νερό, την τροφή, τα φάρμακα, κ.α. Tα παιδιά, το μέλλον του κόσμου και οι ανάγκες τους, μας οδηγούν να αποφασίζομε την κατά καιρούς αποστολή βοήθειας στις μητροπόλεις που μας τη ζητούν, για την ανακούφιση όσων υποφέρουν στη Κένυα, στην Ουγκάντα, στη Μαδαγασκάρη, στην Κορέα και οπουδήποτε αλλού στον κόσμο.\nH προσπάθεια μας αυτή, μέσω του Τμήματος Εξωτερικής Ιεραποστολής της Ιεράς Αρχιεπισκοπής Κρήτης, έχει ξεκινήσει από το φθινόπωρο του έτους 2007, με την προτροπή του Σεβασμιωτάτου Αρχιεπισκόπου Κρήτης, κ.κ. Ειρηναίου και των μελών του Τμήματος: κας Ειρήνης Μαρκάκη, κας Στέλλας Βουκυκλάρη, κου Αποστόλου Μπουρνέλη, κας Κρυστάλλης Χαραλαμπάκη, κου Ιωάννη Στεφανάκη, κας Ηλέκτρας Σμυρνιωτάκη-Μηλαθιανάκη, κας Κρυστάλλως Δερμιτζάκη και κου Χρήστου Λεμονάκη. Κύριος σκοπός του Τμήματος είναι η βοήθεια των ανθρώπων που έχουν πραγματική ανάγκη, η οποία για την καλύτερη, ουσιαστικότερη και αμεσότερη αντιμετώπισή της εξειδικεύεται στα ακόλουθα πέντε κύρια προγράμματα:\n1. Πρόγραμμα Εκπαίδευσης\nτο τμήμα παρέχει κάθε δυνατή βοήθεια σε κάθε λαό που έχει ανάγκη εντός και εκτός της χώρας μας, με την πληρωμή διδάκτρων εκπαίδευσης νέων ανθρώπων σε σχολεία του τόπου τους, στην Ασία, την Αφρική και οπουδήποτε αλλού, ανεξάρτητα από θρησκεία, χρώμα, φυλή και ιδεολογία.\n2. Πρόγραμμα Οικονομικής Στήριξης\nστηρίζομε ορφανά παιδιά και τους παρέχομε τρόφιμα και διάφορα υλικά απαραίτητα για τη ζωή.\n3. Πρόγραμμα Διάνοιξης Πηγαδιών\nσε πολλά μέρη, η κοντινότερη πηγή καθαρού πόσιμου νερού βρίσκεται αρκετά μακριά από το σπίτι της οικογένειας. Η εξασφάλιση καθαρού πόσιμου νερού αποτελεί πηγή ζωής. Θεωρούμε λοιπόν απαραίτητο το να συμβάλουμε στη διάνοιξη πηγαδιών, για την εξασφάλιση καθαρού πόσιμου νερού.\n4. Πρόγραμμα Αγοράς Ζωικού Κεφαλαίου\nενισχύομε την αγορά ζωικού κεφαλαίου, για την ενίσχυση της καλλιέργειας της γης, την αντιμετώπιση της αγροτικής μετανάστευσης και την παραγωγή γάλατος για τις ανάγκες νοσοκομείων και σχολείων.\n5. Πρόγραμμα Υγείας\nπληρώνομε μια ομάδα υγείας, από τη χώρα της Ιεραποστολής, αποτελούμενη από ένα γιατρό, μια νοσοκόμα κι έναν οδηγό, για να επισκέπτονται με νοσοκομειακό όχημα απομακρυσμένες περιοχές, με τέλεια έλλειψη υγειονομικής περίθαλψης και να επιλύουν επιτόπου υγειονομικά προβλήματα των ανθρώπων των περιοχών αυτών.\nΜε τα παραπάνω προγράμματα μας δίνεται η δυνατότητα παροχής άμεσης και ουσιαστικής βοήθειας προς τους αναξιοπαθούντες αδελφούς μας σ’ όλο τον κόσμο. O αγώνας όλων μας είναι δύσκολος, τα μέσα τα οποία διαθέτουμε λίγα. Τα δάκρυα στα μάτια των παιδιών μπορούν να στεγνώσουν και η χαρά να διαγραφεί στα πρόσωπά τους. Nα χαμογελάσουν, να ονειρευτούν, να αισθανθούν σιγουριά για το αύριο. Να πατήσουν γερά στα πόδια τους.\nMε τη βοήθεια, όμως, του Θεού και όλων μας υπάρχει η δυνατότητα να αλλάξουν τα πράγματα προς το καλύτερο.\nΕνισχύσατε το έργο μας\nΓραφείο Τμήματος Εξωτερικής Ιεραποστολής,\nΑγίου Μηνά 25, Ηράκλειο Κρήτης-Ελλάδα\nΑριθμός Λογαριασμού: MARFIN BANK 0186811427\ngeorgeb249 16 Αυγούστου 2011 - 1:34 π.μ.\ntha ithela na symetasxo se apostoles stin Afriki i opoy xriazete na boithiso me tis texnikes gnoseis moy kai thn empiria pou apektisa zontas 8 xronia sthn nigiria. to mail moy inai georgeb249@gmail.com o theos mazi sas efxaristo


VOICE OFF: aCaPeLLa\nΑναρτήθηκε από candyblue στις 11:17 μ.μ.\nΟ χρόνος ναι.. είπαμε, γιατρός! Αλλάζει εποχές και ζωές!\n1:00 μ.μ., Φεβρουαρίου 19, 2013\nΣκληρό σε κάποια σημεία. Unlike you... και δεν νομίζω πως το να μπορούμε να πορευόμαστε μόνοι, αναιρεί το ότι έχουμε ανάγκη την αφοσίωση κάποιου.\n9:36 π.μ., Φεβρουαρίου 20, 2013\n@ Hfaistiwnas: Και κυρίως μας θεραπεύει...\n@Nosy Ναι, έτσι είναι.Έτερον εκάτερον.\n11:22 μ.μ., Φεβρουαρίου 21, 2013


Αγκουέρο: "Θα κάνω τα πάντα για να δικαιώσω τους φιλάθλους" | SPORTS ROOM\nΑρχική Ποδόσφαιρο La Liga Αγκουέρο: “Θα κάνω τα πάντα για να δικαιώσω τους φιλάθλους”\nΟ Σέρχιο Αγκουέρο σχολίασε το ντεμπούτο του κόντρα στη Βαλένθια, τονίζοντας πως θέλει να δικαιώσει τους φιλάθλους για την αγάπη τους.\n«Νιώθω υπέροχα. Οι φίλαθλοι φώναζαν το όνομα μου και τους ευχαριστώ γι’ αυτό. Περίμενα καιρό αυτή την ημέρα, καθώς για δύο μήνες δεν μπορούσα ν’ αγωνιστώ λόγω του τραυματισμού μου. Θα κάνω τα πάντα για να δικαιώσω τους φιλάθλους για την αγάπη τους. Η Μπαρτσελόνα είναι η μεγαλύτερη ομάδα στον κόσμο» τόνισε μετά το παιχνίδι ο Αγουέρο.\nΠροηγούμενο άρθροΠΑΟΚ: “Αφιερωμένη στον Νικόλα η πρώτη μας νίκη” (pic)\nΕπόμενο άρθροΡόμα: Η χειρονομία-απάντηση του Μουρίνιο στις αποδοκιμασίες των φίλων της Γιουβέντους (pic)


THE TEAM - Terra Magazine\nΗ ομάδα μας είναι έτοιμη να εξερευνήσει, να ζήσει μοναδικές εμπειρίες... Εσύ;\nΕδώ και 30 χρόνια τρέχει. Για σπουδές, για δουλειές, για να κάνει οικογένεια και όνειρα, και τα τελευταία χρόνια απλώς για το... τρέξιμο! Η φύση και η μουσική πάντα είναι δίπλα του.\nΌταν δεν «τρέχει» στη ζωή, τρέχει ελεύθερος στα βουνά! Για 25 χρόνια τρέχει δημιουργικά ανάμεσα σε Bright Ideas & Media, και η εμπειρία αυτή (πες το και λόξα) γέννησε το iRun... and Ι am free! και το Terra Adventure Magazine! Θεωρεί ότι η αγάπη και η τέχνη μπορούν να σώσουν τον κόσμο, αλλά ο δικός του πολύτιμος κόσμος είναι η οικογένειά του!\n«Life is a rocky marathon route - staying active and positive is the path to conquer your dreams!» είναι το τελευταίο μότο του.\nI am a Montenegrin citizen living for nearly half of my life in Greece. Athens is my residence, however I regularly discover reasons to escape from it temporarily.\nΕίναι δύσκολο να γράψω κάτι για τον εαυτό μου. Μου είναι πιο εύκολο να τρέξω σε έναν ULTRA αγώνα, να πηδήξω από το αεροπλάνο, να σκαρφαλώσω ένα βουνό ή να ολοκληρώσω έναν αγώνα διάθλου. Είμαι χαρούμενο και αισιόδοξο άτομο, είμαι τολμηρή, μάλλον όχι ώριμη ακόμα γυναίκα που λατρεύει και αναζητά τις προκλήσεις της ζωής, προσπαθώντας να αποδείξω ότι η ηλικία είναι ένα νούμερο απλά.\n«Να ψάχνεις πάντα τη δυσκολία, όχι τον κίνδυνο, να προχωράς, να προσπαθείς, να τολμάς, μέσα στο θάρρος υπάρχει γοητεία».\nRunning & Travel Editor\nΖει στην Αθήνα, μετακινείται συχνά με το ποδήλατό του και ο Υμηττός είναι η "παιδική χαρά" του. Αρθρογραφεί μόνο για αυτά που τον κάνουν ευτυχισμένο ή τον νευριάζουν.\nΈχει το μικρόβιο της περιπέτειας από τους προσκόπους. Οταν σε μια εκδρομή στην Πάρνηθα του ζήτησαν βουτυρο-κακάο, έφερε μόνο κακάο γιατί όπως είπε «το βούτυρο θα έλιωνε». Εχει ασχοληθεί ερασιτεχνικά με την ορειβασία, την αναρρίχηση, έχει κάνει rafting και kayak, ενώ πλέον συστηματικά συμμετέχει σε αγώνες ορεινού τρεξίματος.\nAσχολείται με πολλά. Πιθανότατα με περισσότερα απ' όσα αντέχουν οι δυνάμεις του. Οι στόχοι πολλοί, αλλά η επιδίωξη μία... η κορυφή!\nΟ Σπύρος Γουναρόπουλος ξεκίνησε τη δημοσιογραφία το 1997 και από τότε μέχρι σήμερα επιμένει να ασχολείται με αυτήν. Γνωρίζοντας ότι το βιογραφικό του δεν διαβάζεται από κανέναν, θέλει να πιστεύει ότι τα άρθρα του είναι για βραβείο Πούλιτζερ.\nPublishing Consultant, Senior Editor\nΛατρεύει τα ταξίδια, όχι γιατί θέλει να προσπεράσει την καθημερινότητα, αλλά γιατί δεν θέλει η ζωή να την προσπεράσει. Αναζητά την έμπνευση κάπου μεταξύ πραγματικότητας και... φαντασίας!\nΑγαπάει τις ιστορίες που έχουν κάτι να πουν. Λατρεύει τα ταξίδια, όχι γιατί θέλει να προσπεράσει την καθημερινότητα, αλλά γιατί δεν θέλει η ζωή να την προσπεράσει. Δηλώνει δημοσιογράφος. Στην πραγματικότητα νιώθει μια απλή υπάλληλος των media. Αναζητά την έμπνευση κάπου μεταξύ πραγματικότητας και... φαντασίας, θέλοντας να πιστεύει ότι μια μέρα θα βρει το τέλειο ψευδώνυμο και θα γράψει ένα μυθιστόρημα που θα γίνει best seller.\nEίμαι απόφοιτος Λογιστικής και Χρηματοοικονομικής Πανεπιστημίου Μακεδονίας αλλά και αρθρογράφος άρθρων αθλητικού και οικονομικού ενδιαφέροντος. Η δράση, το πάθος, η ένταση, ο ανταγωνισμός και η δυναμική της ποδηλασίας, των μηχανοκίνητων και των χειμερινών σπόρ πάντα με ενδιέφεραν και πάντα προσπαθώ να τα παρακολουθώ και να καλύπτω τα γεγονότα. Ασχολήθηκα με το μπάσκετ, οπότε γνωρίζω και από «μέσα» πώς λειτουργεί μια ομάδα και ποια είναι τα μυστικά της επιτυχίας για να πετύχεις το στόχο σου. Προσωπικά, με τα άρθρα μου θέλω να ενημερώνω, να δίνω κίνητρο και να παρουσιάζω όσο καλύτερα μπορώ το θέμα.\nΕίναι φωτογράφος της Canon Greece και ασχολείται επαγγελματικά με την φωτογραφία από το 2000. Ζει στην Θεσσαλονίκη αλλά τις περισσότερες μέρες του χρόνου τις περνά στην φύση, ταξιδεύοντας σε Ελλάδα και εξωτερικό. Μέσα από τον φωτογραφικό του φακό προσπαθεί να αποτυπώσει εικόνες που να δημιουργούν ολόκληρες ιστορίες.\nΕιδικότερα ασχολείται με την φωτογραφία τοπίου, άγριας ζωής και δράσεων στη φύση, όπως ορεινό τρέξιμο, αναρρίχηση, ορειβασία κ.ά. Έχει καλύψει ταξιδιωτικά θέματα και ορειβατικές αποστολές σε χώρες της Ευρώπης, των Βαλκανίων, της Ασίας και της Αφρικής, ενώ έχει συνεργαστεί με ταξιδιωτικά περιοδικά, εφημερίδες και ιστοσελίδες της Ελλάδας και του εξωτερικού. Τα τελευταία χρόνια ασχολείται με προσωπικά του φωτογραφικά projects, ενώ διοργανώνει ταξίδια και workshops για αυτούς που αγαπούν να ταξιδεύουν με μια φωτογραφική μηχανή στο χέρι.\nVideo and Μusic Composer\nΕμπνέεται από έναν ήχο, ένα ψίθυρο ή μια αχτίδα φωτός. Χάνεται για ώρες ανάμεσα στις σκηνές που βιντεοσκοπεί και στις μελωδίες που συνθέτει. It's his Silent Service...\nΌταν δεν συνθέτει μουσική ή βίντεο τρέχει όπου μπορεί, σε δρόμους ή μονοπάτια. Κυρίως όμως εμπνέεται από τις εικόνες και τους ήχους που συναντά στις ορεινές διαδρομές του. Με πολύ αγάπη και μεράκι, χρησιμοποιεί δεξιοτεχνικά την τεχνολογία για να αποτυπώσει το μεγαλείο της Φύσης. Δημιουργεί, έτσι, ελκυστικά ερεθίσματα για να καλέσει και άλλους στον μαγικό και ανόθευτο κόσμο της!\nΖει στη Θεσαλλονίκη και ανήκει στη νέα γενιά ανθρώπων που θαυμάζουμε, αυτήν που παρατηρεί ερευνητικά, και όχι παθητικά, που προοδεύει και αποκτά γνώσεις για να καταθέτει συγκροτημένο λόγο και να εναρμονίζεται με το φυσικό της περιβάλλον.\nΚατάγομαι από την Ορεστιάδα, είμαι 22 ετών, προπτυχιακός φοιτητής φυσικοθεραπείας στο Διεθνές Πανεπιστήμιο Ελλάδος.\nΤα τελευταία χρόνια το πάθος μου βρίσκεται στις υπαίθριες δραστηριότητες και περισσότερο στα βουνά. Από τις πρώτες μου εξορμήσεις ένιωσα πως θέλω να επεκτείνω και να εμπλουτίσω την εμπειρία μου, με αποτέλεσμα αργά ή γρήγορα να βρω τον εαυτό μου στο τρέξιμο αποστάσεων. Παράλληλα με την εξερεύνηση, λατρεύω να γράφω τόσο σε προσωπικό, όσο και συλλογικό επίπεδο. Ελπίζω να καταφέρνω τις φορές που γράφω συλλογικά, να ταξιδεύω τον αναγνώστη με τον τρόπο που ταξιδεύω και εγώ!


Παρκάροντας τον Δεκαπενταύγουστο – Ο Κόσμος της Ν. Φιλαδέλφειας\nΤον Δεκαπενταύγουστο, λένε όλοι, οι αθηναϊκοί δρόμοι είναι άδειοι και μπορείς να κάνεις διαλογισμό στο οδόστρωμα της Πανεπιστημίου. Τι γίνεται όμως στη γειτονιά μας; Θα περίμενε κανείς ότι αυτές τις μέρες θα εξαφανιζόταν το φαινόμενο του παρκαρίσματος επί της λεωφόρου Δεκελείας, φαινόμενο που δεν αντιμετωπίζεται και ταλανίζει την πόλη σε εποχές υψηλής κινητικότητας. Τα πράγματα όμως δεν είναι έτσι:\nΗ παραπάνω φωτογραφία είναι τραβηγμένη στις 12 το μεσημέρι της Τετάρτης 15 Αυγούστου προς την άνοδο της Δεκελείας, απ’ τη συμβολή της με την οδό Μυριοφύτου, λίγο πάνω από την πλατεία Πατριάρχου. Η επόμενη, είναι τραβηγμένη στη 1:15 μ.μ. της Πέμπτης 16 Αυγούστου λίγα μέτρα παραπάνω, απ’ τη συμβολή της Δεκελείας με την οδό Επταλόφου, έξω από το δημαρχείο.\nΗ εικόνα αυτή δε διαφέρει πολύ από τις συνήθεις ημέρες όσον αφορά τη στάθμευση των οχημάτων. Μόνο που τις συνήθεις μέρες η εικόνα των εσωτερικών δρόμων του συνοικισμού δεν είναι αυτή που ήταν στις 15 ή στις 16 Αυγούστου. Ενδεικτικά, η επόμενη φωτογραφία απεικονίζει την οδό Επταλόφου την Πέμπτη 16 Αυγούστου, την ίδια ώρα. Είναι τραβηγμένη απ’ το πεζοδρόμιο της Στρούγκας και προς τα ανατολικά.\nΆρα όσοι πάρκαραν μέσα στον Δεκαπενταύγουστο πάνω στη Δεκελείας δεν αναζήτησαν καν θέση πάρκινγκ σε χώρο που να επιτρέπεται, παρά το γεγονός ότι υπήρχαν άφθονες τέτοιες θέσεις. Επομένως μία εκ των αιτιών του προβλήματος της στάθμευσης επί της Δεκελείας είναι η συμπεριφορά ορισμένων μη κατοίκων της Νέας Φιλαδέλφειας που έρχονται να πιουν τον καφέ τους στα καταστήματα της περιοχής. Ας το έχουμε κατά νου όταν συζητάμε για την πόλη και την ποιότητα ζωής σ’ αυτή.\nTagged: ΛΕΩΦΟΡΟΣ ΔΕΚΕΛΕΙΑΣ, ΣΤΑΘΜΕΥΣΗ\nΗ Δύναμη Πολιτών κι η ανεξέλεγκτη στάθμευση στο κέντρο της πόλης – Ο Κόσμος της Ν. Φιλαδέλφειας\n[…] Έτσι θα έβαζε στην πράξη ένα εμπόδιο στους οδηγούς που παρκάρουν έξω απ’ το μαγαζί που θέλουν να πιουν το …, και θα βελτίωνε την κατάσταση της κυκλοφορίας στη […]\nΑπάντηση σε Η Δύναμη Πολιτών κι η ανεξέλεγκτη στάθμευση στο κέντρο της πόλης – Ο Κόσμος της Ν. Φιλαδέλφειας Ακύρωση απάντησης


7 θεατρικές παραστάσεις που πρέπει να δεις τον Μάιο | Ladylike.gr\n7 θεατρικές παραστάσεις που πρέπει να δεις τον Μάιο\nΟ Μάιος είναι συνήθως ο τελευταίος μήνας κατά τον οποίο συνήθως ολοκληρώνονται οι επιτυχημένες παραστάσεις του χειμώνα που έχουν πάρει παράταση, αλλά και όσες ανέβηκαν στο δεύτερο μισό της σεζόν. Εμείς ξεχωρίσαμε εκείνες που πρέπει να δεις πριν την τελευταία υπόκλιση.\nΗ παράσταση που επεξεργάστηκε δραματουργικά και σκηνοθέτησε ο Βασίλης Μπισμπίκης και στην οποία πρωταγωνιστεί ο ίδιος μαζί με τους: Δημήτρη Δρόσο, Νικολέτα Κοτσαηλίδου, Στέλιο Τυριακίδη, Μάνο Καζαμία, Γιώργο Σιδέρη, Γιανμάζ Ερντάλ, Θάνο Περιστέρη, Αγγέλα Πατσέλη, είναι αδιαμφισβήτητα η παράσταση της χρονιάς. Στον Τεχνοχώρο Cartel παρουσιάζεται μια σύγχρονη και απόλυτα εναρμονισμένη με τον χώρο μεταφορά του έργου του Τζον Στάινμπεκ που περιγράφει την αγωνιώδη και συγκινητική προσπάθεια των ανθρώπων του μόχθου για επιβίωση μέσα στις πιο δυσμενείς οικονομικές συνθήκες. Το έργο θίγει θέματα όπως ο ρατσισμός, το απατηλό όνειρο για μια μικρή ιδιοκτησία, η δύναμη της φιλίας, η σημασία της ελπίδας, τα ιδανικά της αφοσίωσης, της πίστης, της αυτοδιάθεσης και της αλληλεγγύη.\nΤο λεγόμενο και «άχαστο».\nΠέμπτη στις 21.00 και Παρασκευή – Κυριακή στις 21.15 (Μέχρι 16 Ιουνίου), Τεχνοχώρος Cartel (Μικέλη 4, Αιγάλεω), Προπώληση εισιτηρίων εδώ.\nΔιάβασε ακόμα: Φρόσω Τρούσα: “Το σώμα μας κουβαλά μνήμες και επιρροές”\nΣτις 29, 30 και 31 Μαΐου και την 1η και 2η Ιουνίου θα παρουσιάζουν τα Αθηναϊκά Θέατρα «Το Τέλος» του Σάμουελ Μπέκετ, με τον Δημήτρη Καταλειφό, σε σκηνοθεσία Γιώργου Σκεύα, στο θέατρο Εμπορικόν. Πρόκειται για ένα αφήγημα σε πρώτο πρόσωπο στο οποίο παρακολουθούμε τη σταδιακή αποξένωση και εξουθένωση (σωματική, ψυχική και πνευματική) του ήρωα. Η πλοκή της ζωής του έχει προηγηθεί και την πορεία προς το τέλος διατρέχει η γλώσσα και το ύφος του Μπέκετ: ο λόγος τολμηρός, ωμός σαρκασμός, χιούμορ, ειρωνεία, γλώσσα υπαινικτική, ανατρεπτική, ανελέητη, ποιητική.\nΤετάρτη 29 Μαΐου: 20:00 Πέμπτη 30, Παρασκευή 31 Μαΐου: 21:00, Σάββατο 1 Ιουνίου: 21:00, Κυριακή 2 Ιουνίου: 20:00, στο θέατρο Εμπορικόν (Σαρρή 11). Αγορά εισιτηρίων στα ταμεία του Θεάτρου Αλίκη (Αμερικής 4).\nΤην Κυριακή 19 Μαΐου ολοκληρώνονται οι παραστάσεις των Βρικολάκων του Ίψεν που ανεβαίνουν στο Θέατρο Τέχνης «Κάρολος Κουν» στη σκηνή της Φρυνίχου σε σκηνοθεσία Δημήτρη Καραντζά. Τους ρόλους του εμβληματικού έργου του Ίψεν που προκάλεσε σάλο την εποχή που παρουσιάστηκε πρώτη φορά, ενσαρκώνουν η Ρένη Πιττακή, ο Ακύλλας Καραζήσης, ο Μιχάλης Σαράντης, η Ιωάννα Κολλιοπούλου και ο Κώστας Μπερικόπουλος.\nΠαρασκευή και Σάββατο στις 21.15 και Κυριακή στις 20.00. Θέατρο Τέχνης «Κάρολος Κουν (Φρυνίχου 14, Πλάκα). Προπώληση εισιτηρίων εδώ.\nΗ αγωνιώδης ιστορία δύο αδερφών, που επιστρέφουν στο πατρικό τους σε μία μικρή πόλη της ελληνικής επαρχίας, μετά το θάνατο του πατέρα τους ξεδιπλώνεται στη σκηνή του Από Μηχανής Θεάτρου. Το έργο που υπογράφει ο Γιώργος Τσουρής και σκηνοθετεί ο Γιώργος Παλούμπης, θα σε κάνει να γελάσεις, να κλάψεις και να βρεις μικρές ή μεγαλύτερες αναφορές στη δική σου οικογένεια, στη δική σου γειτονιά στη δική σου επάρχία. Παίζουν: Αμαλία Αρσένη, Βάλια Παπακωνσταντίνου, Αντώνης Τσιοτσιόπουλος, Άννα Πατητή, Γιωργής Τσουρής.\nΠαρασκευή και Σάββατο στις 21.00, Κυριακή στις 18.00. Μέχρι και 25/5. Από Μηχανής Θέατρο (Ακάδημου 13, Μεταξουργείο). Προπώληση εισιτηρίων εδώ.\nΗ κωμωδία αποπλανήσεων που συνέγραψε ο Άρθουρ Σνίτσλερ ανεβαίνει στο Δημοτικό Θέατρο Πειραιά σε σκηνοθεσία Θωμά Μοσχόπουλου. Δέκα ζευγάρια σε μια σκυταλοδρομία σεξουαλικών συναντήσεων. Από την αποπλάνηση, στην ερωτική συνεύρεση και τον αποχωρισμό μια ανάσα μόνο. Ο Κύκλος του Έρωτα έχει σαν κεντρική υπόθεση τις αλλεπάλληλες ερωτικές συνευρέσεις μεταξύ προσώπων όλων των κοινωνικών τάξεων. Δέκα ζευγάρια στη Βιέννη, παλεύουν με τα όρια που θέτουν η κοινωνική θέση, ο πλούτος και η ερωτική και συζυγική πίστη. Όλα ξεκινούν από μια φτωχή πόρνη και καταλήγουν πάλι σ’ αυτήν. Παίζουν οι ηθοποιοί: Πυγμαλίων Δαδακαρίδης, Αυγουστίνος Κούμουλος, Άννα Μάσχα, Κίττυ Παϊταζόγλου, Νικόλας Παπαγιάννης, Ευδοκία Ρουμελιώτη, Σίσσυ Τουμάση, Κώστας Φιλίππογλου, Γαλήνη Χατζηπασχάλη, Αλέξανδρος Χρυσανθόπουλος.\nΤετάρτη – Παρασκευή 20.30, Σάββατο στις 18.00 και στις 21.00 και Κυριακή στις 19.00 μέχρι και 9/6. Δημοτικό θέατρο Πειραιά (Λεωφ. Ηρ. Πολυτεχνείου 32). Προπώληση εισιτηρίων εδώ.\nΆλλη μία από τις παραστάσεις της χρονιάς είναι σίγουρα το έργο του Σάιμον Στίβενς που σκηνοθέτησε ο Βαγγέλης Θεοδωρόπουλος στο θέατρο Τζένη Καρέζη. Ο Γιάννης Νιάρος στο ρόλο του 15χρονου Κρίστοφερ δίνει ρεσιτάλ ερμηνείας, ενώ πλαισιώνεται από κορυφαίους ηθοποιούς όπως η Μαρία Καλλιμάνη, η Αλεξάνδρα Αϊδίνη και ο Θέμης Πάνου. Ο Κρίστοφερ βρίσκεται στο φάσμα του αυτισμού παρόλο που δεν το λέει κανείς ξεκάθαρα στο έργο. «Είναι 7 λεπτά μετά τα μεσάνυχτα. Ο 15χρονος Κρίστοφερ στέκεται δίπλα στον σκοτωμένο σκύλο της γειτόνισσάς του, της κ. Σίαρς, που τον έχουν καρφώσει με ένα δικράνι. Η κ. Σίαρς θα καλέσει την αστυνομία, και ο Κρίστοφερ για πρώτη φορά στη ζωή του θα οδηγηθεί στο αστυνομικό τμήμα, όπου θα του γίνει σύσταση. Παρά την απαγόρευση του πατέρα του, ο Κρίστοφερ αποφασίζει να λύσει το μυστήριο του σκοτωμένου σκύλου, γιατί πιστεύει πως ο δολοφόνος πρέπει να βρεθεί και να τιμωρηθεί. Με την ενθάρρυνση της δασκάλας του, θα καταγράψει όλα τα στοιχεία που θα συγκεντρώσει σ’ ένα βιβλίο, που θα γίνει και θεατρικό έργο για τη σχολική γιορτή…». Η παράσταση ολοκληρώνεται την Κυριακή 19/5 οπότε σπεύσε.\nΠ0αρασκευή στις 21.00, Σάββατο στις 18.00 και 21.00, Κυριακή στις 20.00, Θέατρο Τζένη Καρέζη (Ακαδημίας 3), Προπώληση εισιτηρίων εδώ,\nΚαι πάλι Δημήτρης Καραντζάς στο τιμόνι της σκηνοθεσίας. Στην Κεντρική Σκηνή στο Θέατρο του Νέου Κόσμου οι Βαγγέλης Αμπατζής, Ασημίνα Αναστασοπούλου, Κορίνα-Αννα Γκουγκουλή, Γιώργος Δικαίος, Αναστάσης Λαουλάκος, Μάνος Πετράκης, Νάνσυ Σιδέρη και Μαρία Σκουλά πρωταγωνιστούν στο έργο του Φρανκ Βένεντικτ «Το ξύπνημα της άνοιξης» που με ποιητικό τρόπο μιλά για την σεξουαλικότητα, την εφηβεία και την ορμή των ανθρώπων που η κοινωνία προσπαθεί μόνιμα να καταστείλει. Ο Βένεντικτ υνθέτει ένα ρέκβιεμ για το στραγγαλισμό της αθωότητας και των πρώτων παρορμήσεων και καταγγέλλει μια συντηρητική κοινωνία εστιασμένη στην αποτελεσματικότητα που καταστέλλει το ένστικτο και την επαφή με το σώμα.\nΔευτέρα και Τρίτη στις 21.00, Τετάρτη και Σάββατο στις 21.30 και Κυριακή στις 18.00, μέχρι 5/6, Θέατρο του Νέου Κόσμου (Κεντρική σκηνή – Αντισθένους και Θαρύπου). Προπώληση εισιτηρίων εδώ.


No Time To Die - Ο James Bond οδηγεί Triumph - BIKEIT!\nΤρίτη, 25 Φεβρουαρίου 2020 14:53\nΗ Triumph Motorcycles με υπερηφάνεια ανακοινώνει μια νέα συνεργασία με την 25η επίσημη ταινία James Bond, No Time To Die, και την EON Productions. Η ομάδα σχεδιασμού Triumph συνεργάστηκε με την ομάδα κασκαντέρ της ταινίας για να διαμορφώσει διάφορες μοτοσυκλέτες που θα εμφανιστούν σε αυτή, συμπεριλαμβανομένων των ειδικών μοντέλων Tiger 900 και Scrambler 1200 για ακραίες και δυναμικές σκηνές.\nΟ Διευθύνων Σύμβουλος της Triumph Nick Bloor είπε: «Είμαστε ενθουσιασμένοι για τη συνεργασία μας με την τελευταία ταινία James Bond, No Time To Die. Η Triumph έχει την τύχη να έχει μια πλούσια ιστορία εμφανίσεων σε πολλές επικές κινηματογραφικές ταινίες, έτσι η μεγάλη οθόνη δεν είναι άγνωστη προς την εταιρεία μας. Γνωρίζουμε ότι οι μοτοσυκλέτες μας είναι εξαιρετικά ικανές και ανυπομονούμε να τις δούμε εν δράσει όταν η ταινία προβληθεί, συμπεριλαμβανομένης και της νέας πολυαναμενόμενης Tiger 900.»\nΟ συντονιστής των κασκαντέρ του James Bond, Lee Morrison, δήλωσε: «H Triumph μας έδωσε πρωτότυπες Tiger 900 πριν από το επίσημο λανσάρισμα, ώστε να μπορέσουμε να κινηματογραφήσουμε σε 3 βασικές τοποθεσίες πολύ πριν την επίσημη παρουσίαση της μοτοσυκλέτας. Πρέπει να πω ότι τις έχουμε κυριολεκτικά υποβάλει στα πάντα. Βραχώδες έδαφος, λάσπες, υψηλές ταχύτητες, μεγάλα άλματα και απότομες αναβάσεις και καταβάσεις σε διάφορες συνθήκες. Οι Tiger έχουν πραγματικά εκπληρώσει το καθήκον τους απίστευτα καλά, χωρίς μηχανικά προβλήματα, και για μένα αυτό αποδεικνύει πραγματικά τα διαπιστευτήριά τους, στο να μπορούν να πάνε παντού.»\nΠερισσότερα σε αυτή την κατηγορία: « Troy Bayliss - Του έκλεψαν ένα Ducati Panigale V4 R και ξεσπάθωσε στο Twitter Suzuki – Ετοιμάζεται το νέο GSX-R 1000 με εκπλήξεις στο VVT σύστημα »


ΒΟΗΘΗΣΕ ΣΤΗΝ ΥΠΟΣΤΗΡΙΞΗ ΤΟΥ IAS ΓΙΑ ΠΑΓΚΟΣΜΙΑ ΕΝΙΣΧΥΣΗ\nΚάνω μια δωρεά ως δώρο προς το άτομο που αναγράφεται πιο κάτω και που είναι Ισόβιο Μέλος του IAS.\nΚάνω δωρεά για την Ετήσια Ιδιότητα Μέλους στη Διεθνή Ένωση των Scientologist.\nΚάνω μια επιμέρους πληρωμή για την Ετήσια Ιδιότητα Μέλους.\nΚάνω δωρεά για την Ισόβια Ιδιότητα Μέλους στη Διεθνή Ένωση των Scientologist.\nΚάνω μια επιμέρους πληρωμή για την Ισόβια Ιδιότητα Μέλους.\nΚατανοώ πως ο σκοπός της Ένωσης είναι να ενώσει, να προάγει, να υποστηρίξει και να προστατέψει τη θρησκεία της Scientology και τους Scientologist σε όλα τα μέρη του κόσμου, έτσι ώστε να επιτευχθούν οι Στόχοι της Scientology, όπως έχουν εκφραστεί από τον Λ. Ρον Χάμπαρντ.\nΣυμφωνώ ότι οι προσωπικές πληροφορίες που έχω παράσχει σε αυτό το έντυπο και οποιαδήποτε άλλη πληροφορία που ενδεχομένως να δώσω στο μέλλον στον IAS μπορούν να αποθηκευτούν και να δεχτούν επεξεργασία με σκοπό τη διαχείριση της ιδιότητας μέλους και την παροχή αλληλογραφίας σχετικά με την ιδιότητα μέλους. Έχω ενημερωθεί για την πολιτική απορρήτου σε αυτό το έντυπο.\nΔίνω την εξουσιοδότησή μου για να λάβουν χώρα δωρεές στη Διεθνή Ένωση των Scientologist.\nΕξουσιοδοτώ τον IAS να ξεκινήσει τις τακτικές ηλεκτρονικές χρεώσεις από την πιστωτική μου κάρτα.


Η νόσος του Addison προκαλείται από την καταστροφή του φλοιού των επινεφριδίων.\nΤα επινεφρίδια είναι μικροί αδένες και βρίσκονται στην κορυφή του κάθε νεφρoύ. Στο εξωτερικό μέρος των επινεφριδίων, που ονομάζεται φλοιός, παράγονται τρεις ξεχωριστές ομάδες ορμονών τα γλυκοκορτικοειδή (ειδικά η κορτιζόλη), τα αλατοκορτικοειδή (ειδικά η αλδοστερόνη), τα στεροειδή του φύλου ή ανδρογόνα.\nΗ κορτιζόλη ελέγχει τα επίπεδα του σακχάρου στο αίμα και είναι απαραίτητη για τη διατήρηση της φυσιολογικής λειτουργίας του σώματος. Παράγεται από τα επινεφρίδια όλη την ημέρα, αλλά η παραγωγή της αυξάνεται σε περιόδους στρες, π.χ. κατά τη διάρκεια ασθένειας ή τραυματισμού.\nΗ αλδοστερόνη είναι απαραίτητη για τη διατήρηση φυσιολογικού ισοζυγίου άλατος και νερού στην κυκλοφορία του αίματος.\nΣτη νόσο του Addison, τα επινεφρίδια δεν μπορούν να παράγουν γλυκοκορτικοειδή (κυρίως κορτιζόλη), αλατοκορτικοειδή (ιδιαίτερα αλδοστερόνη) και στεροειδή του φύλου.\nΈνας στους 15.000 πάσχει από τη νόσο του Addison\nΗ βλάβη στον φλοιό των επινεφριδίων μπορεί να προκληθεί από:\n-Λοιμώξεις όπως φυματίωση, HIV, ή μυκητιασικές λοιμώξεις\n-Αιμορραγία στα επινεφρίδια\n-Όγκοι στα νεφρά\nΟι παράγοντες κινδύνου για τον αυτοάνοσο τύπο της νόσου του Addison περιλαμβάνουν και άλλες ασθένειες:\n-Νόσος του Graves\n-Δυσλειτουργία των όρχεων στους άντρες\n-Διαβήτης τύπου 1\nΤα αυτοάνοσα νοσήματα συντελούν το 70% των περιπτώσεων της νόσου του Addison.\nΟρισμένες σπάνιες γενετικές ανωμαλίες μπορεί επίσης να προκαλέσουν ανεπάρκεια των επινεφριδίων.\n-Χρόνια διάρροια, ναυτία και έμετος\n-Ανορεξία και απώλεια βάρους\n-Ορθοστατική υπόταση (ξαφνική πτώση στην πίεση του αίματος, ειδικά όταν σηκώνεται απότομα από καθιστή θέση).\n-Μεγάλη αδυναμία, κόπωση, δυσκινησία, υπνηλία και λήθαργος\n-Ήπια κατάθλιψη, αλλαγές στη διάθεση και προσωπικότητα.\n-Υπογλυκαιμία (χαμηλά επίπεδα σακχάρου στο αίμα).\n-Υπέρχρωση (μελάχρωση) συνήθως στις πτυχές των παλάμες των χεριών, ουλές, αρθρώσεις ή τα γόνατα.\n-Ακανόνιστη περίοδο στις γυναίκες.\nΌταν υπάρχουν ενδείξεις της νόσου Addison ζητείται:\n- Προσδιορισμός της κορτιζόλης. Αν το επίπεδο της κορτιζόλης είναι παθολογικά χαμηλό σημαίνει ότι υπάρχει επινεφριδιακή ανεπάρκεια. Η κορτιζόλη μπορεί τότε να μετρηθεί σε δοκιμασίες διέγερσης για να γίνει η τελική διάγνωση.\n-Προσδιορισμός της ACTH (φλοιοεπινεφριδιοτρόπος ορμόνη). Στη νόσο Αddison, τα επίπεδά της είναι συνήθως υψηλά. Σε αυτούς τους ασθενείς θα πρέπει να διεξάγεται μια δοκιμασία χορήγησης synacthen.\nΤο synacthen είναι ένα φάρμακο το οποίο έχει τη δράση της φλοιοεπινεφριδιοτρόπου ορμόνης (ACTH), που παράγεται από την υπόφυση. Το synacthen δίνεται για να διεγείρει τα επινεφρίδια να παράγουν κορτιζόλη. Στη νόσο Addison τα επίπεδα κορτιζόλης και αλδοστερόνης δεν αυξάνονται.\n-Προσδιορισμός της ρενίνης του πλάσματος. Συνήθως είναι υψηλή σε ασθενείς που πάσχουν από τη νόσο Addison.\n-Προσδιορισμός ηλεκτρολυτών. Η χαμηλή περιεκτικότητα σε νάτριο και το υψηλό επίπεδο του καλίου σε συνδιασμό με την υπόταση είναι ενδεικτικό της χαμηλής λειτουργίας των επινεφριδίων.\n-Προσδιορισμός της γλυκόζης, ουρίας και κρεατινίνης για να προσδιοριστούν τα επίπεδα γλυκόζης και η λειτουργία των νεφρών .\n-Προσδιορισμός επινεφριδιακών αντισωμάτων, όταν υπάρχει υποψία για το αυτοάνοσο νόσημα Αddison.\n-Αξονική ή Μαγνητική Τομογραφία.\nΣκοπός της θεραπείας είναι να αναπληρωθούν οι ορμόνες που λείπουν, δηλαδή αγωγή υποκατάστασης ορμονών. Άρα πρόκειται για μία θεραπεία για ολόκληρη τη διάρκεια ζωής. Πρέπει βέβαια και να αντιμετωπιστεί παράλληλα και οποιαδήποτε άλλη ασθένεια (αν υπάρχει) η οποία προκαλεί τη νόσο Addison.


Η Virtual International διαθέτει Δίκτυο Επίσημων Συνεργατών, που καλύπτει όλη την Ελλάδα, με στόχο την άριστη εξυπηρέτηση των πελατών της και την προώθηση των υπηρεσιών της. Πρόκειται για ένα δίκτυο έμπειρων συνεργατών με σημαντική εμπειρία σε υπηρεσίες ασφάλειας και φύλαξης, αλλά και σε εγκαταστάσεις εξοπλισμού. Η εξασφάλιση της ικανοποίησης του πελάτη με την υποστήριξη υψηλής ποιότητας είναι στόχος πρωταρχικής σημασίας για την εταιρία.\nΗ Virtual International απαντά δυναμικά στην ανάγκη της σύγχρονης κοινωνίας για μεγαλύτερη ασφάλεια.Για εμάς είναι σημαντικό να προσφέρουμε στους πελάτες μας την αποδεδειγμένη προστασία της περιουσίας τους και της ζωής τους. Οι συνεργάτες της Virtual International:\nΕπιλέγονται με αυστηρά κριτήρια από την εταιρία ως προς την υποδομή τους, την εξειδίκευση του προσωπικού που απασχολούν και τη διάθεσή τους να ενστερνισθούν την εταιρική φιλοσοφία διάθεσης και υποστήριξης των προϊόντων και υπηρεσιών της.\nΕκπαιδεύονται από τη Virtual International για την προσφορά υπηρεσιών υποστήριξης, εκπαίδευσης και consulting ώστε να μπορούν να προσφέρουν στον πελάτη ολοκληρωμένη και άριστης ποιότητας υποστήριξη μεγιστοποιώντας την ικανοποίησή του.\nΒρίσκονται σε στενή συνεργασία με τη Virtual International για την παροχή ολοκληρωμένων λύσεων ασφάλειας. Για περισσότερες πληροφορίες, παρακαλούμε επικοινωνήστε μαζί μας στο τηλ. 2105157814 ή στο e-mail: info@virtualinternational.gr\nΟι συνεργάτες της Virtual International:


ΚΡαΧ radio - KPaX Radio\n“Με αφετηρία την γνωριμία μας σε χαλεπούς για το «δημόσιο»- κρατικό ραδιόφωνο καιρούς αποφασίσαμε να δημιουργήσουμε ένα κοινωνικό ραδιόφωνο, δηλαδή ένα ραδιόφωνο που διεκδικεί το κοινωνικό φάσμα μέσα σ’ένα πεδίο κυρίαρχων συχνοτήτων. Ένα ραδιόφωνο όπου σεξιστικά και ρατσιστικά σχόλια δεν χωράνε. Ένα ραδιόφωνο που θα αναπτύξει και θα ενισχύσει τον κοινωνικό διάλογο.\nΕίμαστε μία συνέλευση χωρίς διαχωρισμούς τεχνικών και μη που προσπαθεί με σεβασμό στην διαφορετικότητά του καθενός και της καθεμίας μας να φτιάξει ένα βήμα για εκείνες τις φωνές που δεν ακούγονται πουθενά.\nΜπορεί αυτό το ραδιόφωνο να βρίσκεται στα Χανιά αλλά η εμβέλειά του να είναι πλανητική. Εξού και το διαδικτυακό μέσο.\nΚαλωσορίζουμε συνεργασίες ακόμα και από τον πλανήτη Κpax!!! “\nΤο Κοινωνικό Ραδιόφωνο Χανίων (Κ.Ρα.Χ.), γεννήθηκε από άτομα που συναντήθηκαν την περίοδο του μαύρου στην ΕΡΤ (και) στα Χανιά. Μετά την βιωματική διάλυση της ψευδαίσθησης, ότι, οποιαδήποτε κυβέρνηση θα μπορούσε να αφουγκραστεί το κοινωνικό αίτημα και να δημιουργήσει ένα μέσο από την κοινωνία για την κοινωνία, πραγματικά δημόσιο.\nΈτσι δημιουργικά & αυτοδιαχειριζόμενα πλέον, ξανά συντονιστήκαμε και με άλλους ανθρώπους μέσα από την ανάγκη να ακουστούν οι φωνές όσων δεν έχουν πρόσβαση στη δημόσια σφαίρα, με στόχο:\nΝα πειραματιστούμε συλλογικά, με μέσο το ραδιόφωνο (& όχι μόνο), ανοίγοντας διαύλους επικοινωνίας μεταξύ των “από τα κάτω”. Δημιουργικά, κοινωνικά και πολιτικά με οριζόντιες διαδικασίες, χωρίς ιεραρχίες, χωρίς διαχωρισμούς τεχνικών ή παραγωγών.\nΝα διαφοροποιηθούμε ως προς τον εμπορευματικό ή κρατικό χαρακτήρα του μέσου, κρατώντας αποστάσεις από φορείς, θεσμούς, χορηγούς, επιδοτήσεις και διαφημίσεις.\nΝα προσπαθήσουμε να επηρεάσουμε έτσι, την σφαίρα του τι εστί δημόσιο και κοινωνικό, εξ’ αρχής, με τους όρους των κοινωνών αυτών που θα το ξανά συνθέσουν στην βάση του.\nΝα επιδιώξουμε να εναντιωθούμε δημιουργικά με τη φωνή μας (& όχι μόνο) στον φασισμό/εθνικισμό, στην μισαλλοδοξία, στην πατριαρχία και στον καπιταλισμό.\nΝα διαμορφώσουμε πεδία συζητήσεων μεταξύ διαφορετικών κομματιών του ανταγωνιστικού κινήματος που οφείλουν να μας πάνε συνθετικά παρακάτω & όχι παραπίσω.\nΤο ΚΡΑΧ αποτελεί ένα αυτοοργανωμένο εγχείρημα με κινηματικό και μη θεσμικό χαρακτήρα και διέπεται από τον αντί-ιεραρχικό τρόπο λειτουργίας και την ισότιμη συμμετοχή.\nΟι αποφάσεις του λαμβάνονται από την εβδομαδιαία ανοιχτή συνέλευση κάθε Κυριακή 4-7 μ.μ. στο Κοινωνικό Στέκι-Στέκι Μεταναστών Χανίων – Χατζημιχάλη Νταλιάνη 5, το μοναδικό όργανο λήψης αποφάσεων.\nΣτο πλαίσιο της συνέλευσης, αποθαρρύνεται η λογική της ανάθεσης, επιδιώκεται η οριζόντια και ισότιμη συμμετοχή με κυκλικότητα στις δραστηριότητες και ενθαρρύνεται η λήψη αποφάσεων μέσω -και κατά σειρά- ομοφωνίας/συναίνεσης και ευρείας πλειοψηφίας τριών τετάρτων (¾) των παρόντων.\nΜέλος του ΚΡΑΧ μπορεί να είναι κάθε πρόσωπο που συμμετέχει ενεργά στις διαδικασίες, χωρίς να υπάρχει ανάγκη προηγούμενης εμπειρίας ή γνώσης. Αρκεί η όρεξη και η συνέπεια απέναντι σε αυτό το κοινό εγχείρημα και η συμφωνία με τα μέσα και τους σκοπούς του. Καμία/κανένας δεν δικαιούται να εμφανίζεται ότι εκπροσωπεί τη συνέλευση χωρίς προηγούμενη ανάθεση από αυτήν και για συγκεκριμένο σκοπό.\nΣτο οικονομικό πεδίο κρατάμε τα έξοδα χαμηλά ενώ τα έσοδα καλύπτονται με αυτοχρηματοδότηση ή/και ελεύθερη συνεισφορά στις εκδηλώσεις μας.\nΗ συνεργασία με συλλογικότητες και εγχειρήματα χωρίζεται σε δύο κατευθύνσεις. Επιδιώκουμε και διατηρούμε ανοιχτή συνεργασία με τις συλλογικότητες με ταυτόσημα χαρακτηριστικά. Συνεργαζόμαστε ανά περίσταση με συλλογικότητες που έχουν παρόμοιο πλαίσιο, μετά από απόφαση της συνέλευσης.\nΑνοίξτε ένα οποιοδήποτε πρόγραμμα αναπαραγωγής μουσικής ή/και βίντεο και αφού πατήσετε “Open url/link/network stream” (“Άνοιγμα δικτύου/διεύθυνσης url”) προσθέστε το: https://stream.prowebsector.gr:2199/tunein/user4563.pls ή κατέβασέ το και τρέξε το με το player σου!


adidas Performance EPP II Football | HeavenOfBrands.com ...all about sports\nadidas Performance EPP II Football\nPerformance EPP II Football\nΚωδικός προϊόντος: DN8716\nΑυτή η ευέλικτη ποδοσφαιρική μπάλα είναι ιδανική για προπόνηση ή αυθόρμητα παιχνίδια. Το δυναμικό της σχέδιο δημιουργεί ένα συνεχόμενο μοτίβο όταν κινείται, για να την ξεχωρίζεις. Το ανθεκτικό κάλυμμα από TPU είναι ραμμένο σε μηχανή, για ανθεκτικότητα. Η σαμπρέλα από καουτσούκ προσφέρει μαλακή επαφή, καλύτερη απόκριση και έλεγχο.\nΣαμπρέλα από καουτσούκ\nΕπιφάνεια ραμμένη σε μηχανή\nΕπίσημο λογότυπο της adidas (Badge of Sport) στο κάλυμμα\nΚάλυμμα από 100% TPU


lllazaros: Έχει χρόνια να ονειρευτεί\nΤο ξέρω ότι πολλές φορές αισθάνθηκες μια προδοσία. Όχι από τον άντρα σου ή την γυναίκα σου, ούτε από το καλύτερο σου φίλο, αλλά από κάποιον που σε πλήγωσε πιο βαθιά και δυνατά, από τον ίδιο σου τον εαυτό.\nΕίναι εκείνες οι στιγμές που νιώθεις ότι ο πιο πνιγερός άνθρωπος που συνάντησες ποτέ στην ζωή σου ήταν ο εαυτό σου.\nΚι όμως, πρέπει να κατανοήσεις, όσο πιο ουσιαστικά και αληθινά μπορείς, ότι εάν πρέπει να ξεκινήσεις το πνευματικό σου ταξίδι παρέα με τον Χριστό, το πρώτο πρόσωπο, τον άμεσα πλησίον που καλείσαι να αγαπήσεις, να συγχωρήσεις και να αποδεχτείς είναι αυτός ο μη αξιαγάπητος εαυτό σου. Αυτό το θηρίο που ζει μέσα σου και σε τρομάζει, όταν εσύ θέλεις να ησυχάσεις. Που σε φοβίζει όταν εσύ θέλεις ειρηνεύσεις, που ουρλιάζει μέσα στην νύχτα των παθών σου, σε στιγμές που εσύ ζητάς να σιωπήσεις όλους του θορύβους της ύπαρξης σου.\nΑυτό το θηρίο, είναι δικό σου. Όσο κι αν σε ενοχλεί, είναι δικό σου. Αυτό το άσχημο πρόσωπο είναι δικό σου, είναι και αυτό εσύ, όχι μόνο αυτό, μα κι αυτό.\nΔεν είσαι μόνος φως είσαι και σκιές, δεν είσαι μόνο σκιές αλλά και φως. Όλο αυτό καλείσαι να το δουλέψεις παρέα με τον Χριστό, όχι όμως απωθώντας το, ούτε κρύβοντας το, αλλά αγαπώντας ως κομμάτι δικό σου, που ζητά και κραυγάζει την θεραπεία. Ένα άσχημο παιδί που ζητά να το αγαπήσεις. Ειρήνευσε το με την προσευχή και την παρουσία του Χριστού που αποδέχεται και αγαπά τον μη αξιαγάπητο. Σκέπασε το με την ακατάκριτη αγάπη Του και βάλτο για ύπνο. Έχει χρόνια να αγαπηθεί, έχει χρόνια να ονειρευτεί..\nΑναρτήθηκε από Λάζαρος Ιορδανίδης στις 10:32 μ.μ.\nEva K. 5 Μαρτίου 2015 - 10:42 μ.μ.\nΕυχαριστώ πάρα μα πάρα πολύ δια την δημοσίευση,το είχα πραγματικά ανάγκη.Όταν δεν αγαπάς τον ίδιο σου τον εαυτό πως θα αγαπήσεις και τον διπλανό σου;\nΟ Θεός να κάνει χάρη στις καρδιές μας\nΚυριακή Η´ Ματθαίου – Ἐκκλησία: Κοινωνία Ἀγάπης


Στο γήπεδο που "φρέναρε" ο Μέσι (pics) - Redaroume.gr\nΑρχική/ΠΟΔΟΣΦΑΙΡΟ/Στο γήπεδο που “φρέναρε” ο Μέσι (pics)\nΣτο γήπεδο που “φρέναρε” ο Μέσι (pics)\nΣε πολλούς αρέσει, σε άλλους όχι. Το γεγονός όμως παραμένει ένα και αδιαμφισβήτητο. Ότι ο Λιονέλ Μέσι είναι κατά γενική ομολογία, ο καλύτερος παίκτης του κόσμου! Και αυτόν τον παίκτη κατάφερε να τον “φρενάρει” ο Ολυμπιακός στο γήπεδό του, το γήπεδο Καραϊσκάκη!\nΟ Μέσι είναι ένας παίκτης που δεν εκδηλώνεται πολλές φορές, όμως όσες το κάνει τραβάει τα φωτογραφικά βλέμματα και μπορείς να διακρίνεις πως αισθάνεται ο σούπερ σταρ της Μπαρτσελόνα! Από τις εκφράσεις του μπορούσε κανείς να αντιληφθεί πως δεν ήταν ικανοποιημένος από την απόδοσή του και που δεν κατάφερε να σκοράρει, γνωρίζοντας παράλληλα πως ο Ολυμπιακός στο Καραϊσκάκη του έβαλε… stop!\nΔια του λόγου το αληθές, δείτε τις φωτογραφίες από τον… εκφραστικό Λιονέλ που “σταμάτησε” στο Καραϊσκάκη. Σημειώσατε δε, ότι η Μπαρτσελόνα δεν σκόραρε σε παιχνίδι φάσης ομίλων, κάτι που είχε να συμβεί από το 2012! Και συνέβη στον Πειραιά!\n«Πολλά τα κέρδη για τον Ολυμπιακό!»\nΣτήνει «μπλόκο» με Λεμονή στον Ναό! (Videos)\nΗ ευχή του Τάκη Λεμονή στον Θρύλο μέσω του Redaroume.gr


Τιμή βενζίνης in Σιαουλιάι, Λιθουανία - 26-Οκτώβριος-2020 | GlobalPetrolPrices.com\nΣιαουλιάι Τιμή βενζίνης, λίτρο\nΣιαουλιάι - τιμές της βενζίνης: Δείχνουμε τις τιμές από 20-Ιούλιος-2020 μέχρι 26-Οκτώβριος-2020. Η κατά μέσο όρο τιμή σε αυτή την περίοδο είναι 1.07 (Euro), κατώτερη 1.04 (Euro) στις 26-Οκτώβριος-2020 και ανώτερη 1.11 (Euro) στις 20-Ιούλιος-2020. Για σύγκριση, η κατά μέσο όρο τιμή της βενζίνης στον κόσμο στην ίδια περίοδο είναι 1.06 Euro.\nΣιαουλιάι: Τα στοιχεία για τη χώρα και τα άλλα κράτη στη δική μας βάση δεδομένων ελήφθησαν από επίσημες πηγές της κυβέρνησης, των ρυθμιστικών οργανισμών, πετρελαϊκών εταιρειών και μεγάλων πηγών media. Τα στοιχεία επικαιροποιούνται κάθε εβδομάδα.


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Η ΙΣΤΟΡΙΑ ΤΟΥ ΚΙΝΗΜΑΤΟΓΡΑΦΟΥ : "Βlow-Up" (1966)\nMichelangelo Antonioni "Βlow-Up" (1966)\nΤο «Blow-up» μια ταινία σταθμός στην ιστορία του κινηματογράφου και το παρασκήνιο δημιουργίας της\nΚάποια στιγμή, περιμένοντας ο Thomas τον καταστηματάρχη μιας αντικερί, περιπλανάται σε ένα διπλανό πάρκο. Πρόκειται για το Maryon Park , στο Charlton του Greenwich, κάπου στο Νοτιοανατολικό Λονδίνο. Εκεί, φωτογραφίζει διάφορα περιστέρια και στην συνέχεια ένα ζευγάρι που φιλιέται. Η κοπέλα (την υποδύεται η Vanessa Redgrave) τον αντιλαμβάνεται και τον κυνηγά να του πάρει το φιλμ. Τον ακολουθεί ως το studio του όπου του προτείνει σεξ με αντάλλαγμα να της παραδώσει το φιλμ. Αρνείται την προσφορά και της δίνει ένα ψεύτικο φιλμ, άδειο και στην συνέχεια αρχίζει να εμφανίζει τις φωτογραφίες που τράβηξε. Μεγεθύνοντάς τις διαρκώς, βλέπει ένα πιστόλι πίσω από την βλάστηση που φαίνεται να κρατά ο πραγματικός φίλος της κοπέλας σκοπεύοντας προς την μεριά του άνδρα που την φιλάει.\nΗ ΣΜΙΚΡΥΝΣΗ ΤΗΣ ΜΕΓΕΘΥΝΣΕΩΣ\nΓράφει η Φάνη Πετραλιά\nΗ περιπέτεια της «Μεγεθύνσεως» (BLOW-UP) άρχισε μια νύχτα... στη Ρώμη, όταν o Μικελάντζελο Aντονιόνι, σκηνοθέτης το επάγγελμα, ανελάμβανε την υποχρέωση έναντι του Κάρλο Πόντι, παραγωγού το επάγγελμα, να γυρίσει την τέλεια αστυνομική ιστορία.\nΟ Αντονιόνι πήγε στο Λονδίνο, όπου άρχισε να γυρίζει, να γυρίζει και τελειωμό να μην έχει. Τα μέτρα από έγχρωμο φιλμ γίνονταν χιλιόμετρα, στοιβάζονταν, δεν χωρούσαν πουθενά. Ο Αντονιόνι ένοιωθε περίφημα, η έμπνευση του είχε φτερά. Η χρονική προθεσμία των τριών μηνών πού του είχε δοθεί, έγινε μήνες πέντε. Γύριζε, γύριζε... Κι' ο Πόντι πλήρωνε, πλήρωνε... Ώσπου ξαφνικά, ένα βροχερό λονδρέζικο πρωινό έφτασε ο κεραυνός υπό μορφή τηλεγραφήματος: «ΑΡΚΕΤΑ ΣΤΟΠ. ΣΤΑΜΑΤΗΣΤΕ ΣΤΟΠ. ΕΛΑΤΕ ΣΤΗ ΡΩΜΗ ΣΤΟΠ. ΥΠΟΓΡΑΦΗ ΠΟΝΤΙ».\nΣτη Ρώμη ό Αντονιόνι βρέθηκε μπροστά σε μια πραγματικότητα πολλή σκληρή. Ο Κάρλο Πόντι δεν πλήρωνε πια. Ο Αντονιόνι διαμαρτυρήθηκε, τον κατηγόρησε για έλλειψη κατανοήσεως απέναντι στους καλλιτέχνες. Του είπε πώς θα μετανοιώσει σκληρά. Ο Πόντι όμως του είπε άλλο ένα κατηγορηματικό «νό» και αρνήθηκε ν' αφέθη στον επικίνδυνο κατήφορο.\nΟ Αντονιόνι σχεδόν έκλαψε πικρά και του είπε πώς ήταν κρίμα να μείνει ημιτελής η θαυμάσια αρχική συμφωνία τους. Ο Πόντι συμπλήρωσε: «Τα χιλιόμετρα από φιλμ πού γυρίσατε, φτάνουν και παραφτάνουν για μια ταινία. Βρείτε μονάχα κάποιον πού να κάνει μοντάζ με περισσότερη εξυπνάδα οπ' όση διαθέτετε εσείς για να σκηνοθετείτε...».\nΟ έξυπνος μοντέρ βρέθηκε κι' άρχισε να κόβει και να ράβει. Η διαταγή του πλουσίου παράγωγου έγινε καθήκον για το φτωχό σκηνοθέτη. Ο όποιος, όμως, φτωχός σκηνοθέτης, ταπεινώθηκε, αλλά τελικά νίκησε. Γιατί, η ταινία πού οι Κάννες βράβευσαν ως το αριστούργημα της χρονιάς, δεν αντιπροσωπεύει παρά τα 2/3 του αρχικού σεναρίου. Έτσι, αν το αίνιγμα του φόνου μέσα στο πάρκο μένει τόσο αόριστο και σκοτεινό, δεν είναι από πρόθεση, άλλα γιατί ο Αντονιόνι δεν πρόφτασε να γυρίσει το φόνο... Δολοφόνος θα έπρεπε να είναι ένας εραστής της Βανέσσα Ρεντγκραίηβ, ο όποιος εραστής θα έπρεπε να είναι αδελφός της Σάρα Μάϊλς, της οποίας Σάρα, ο ρόλος θα έπρεπε να είναι μεγάλος κι' όχι το επεισοδιακό, απερίγραπτα καχεκτικό εκείνο ρολάκι... Κι' ακόμη, εάν οι θεατές δεν μπορούν τελικά να το χωνέψουν το πώς γίνεται και η Βανέσσα ξαναβρίσκει τόσο γρήγορα το φωτογράφο με τις ενοχοποιητικές φωτογραφίες, είναι γιατί ένα άλλο σημαντικό μέρος του φιλμ δεν γυρίστηκε καθόλου... Όσο για την περίφημη τελική σκηνή με την παρτίδα του τένις χωρίς μπάλες και ρακέτες, η οποία έφερε ομαδικό ντελίριο στους εστέτ του κινηματογράφου, στο σενάριο δεν ήταν παρά ένα ιντερμέτζο, πού μαθηματικά υπολογισμένο, έπρεπε να βρίσκεται στη μέση ακριβώς της ταινίας...\nΤα ερωτιματικά, λοιπόν, η αοριστία και η έλλειψη σαφήνειας δεν εκφράζουν καμιά απολύτως κινηματογραφική σκοπιμότητα. Είναι μια ανάγκη. Το αινιγματικό εκείνο «πιστεύετε και μην ερευνάτε» του σκηνοθέτη δεν ανάγεται σε κανένα απολύτως βαθύτερο νόημα, σε καμιά αλληγορία ή συμβιβασμό. Απλούστατα είναι μια άλλη έκφραση του «τα χρήματα τελείωσαν!».\nΌσο για τη σχέση κεφαλαίου και τέχνης, τί τα θέλετε. Παραμένει πάντα στην κατάσταση της απολύτου αλληλεξαρτήσεως ή σωστότερα της απολύτου εξαρτήσεως της τέχνης από το κεφάλαιο. Εκείνο διατάσσει κι' εκείνη υπακούει, εκτελεί. Πλην όμως Κάι ....εκδικείται. Η σμίκρυνση της «Μεγεθύνσεως» το απόδειξε. Γιατί διόλου μικρός δεν ήταν ό θρίαμβος της, διόλου μικρό δεν ήταν το βραβείο της.\nΚΑΙ ΤΟ ΡΗΤΟ ΜΑΣ απ' τη μικρή αυτή αληθινή και σκληρή ιστορία: ό Ιδεαλισμός, σε συνδυασμό με μια κάποια πονηρία, τελικά καταφέρνει να νικήσει τον ψυχρό ορθολογισμό!...\nΠεριοδικό ΓΥΝΑΙΚΑ τ. 2-15.8.1967\nΕτικέτες ΙΣΤΟΡΙΚΑ ΘΕΜΑΤΑ, ΙΤΑΛΙΑ, ΚΙΝΗΜΑΤΟΓΡΑΦΟΣ


Εφηβεία έναρξη σεξουαλικής ζωής. Πώς τη διαχειριζόμαστε σωστά - Noikokyra.gr\nΕφηβεία έναρξη σεξουαλικής ζωής. Πώς τη διαχειριζόμαστε σωστά\n24 Ιουνίου 2011 19 Ιανουαρίου 2015 noikokyra\nΕφηβεία και έναρξη σεξουαλικής ζωής\nΗ εφηβεία είναι μια φάσης της ζωής όπου ξυπνά το ερωτικό ενδιαφέρον και έχεις τη διάθεση να εξερευνήσεις το σώμα σου. Αυτό είναι απόλυτα φυσιολογικό, ωστόσο η κατάλληλη ενημέρωση και σεξουαλική αγωγή θα σε βοηθήσουν να αποφύγεις οποιεσδήποτε αρνητικές πτυχές αυτής της σημαντικής φάσης.\nΕίναι μια συναρπαστική περίοδος κατά την οποία:\n– Μεγαλώνεις ιδιαίτερα γρήγορα και το σώμα σου αλλάζει, ειδικά όσον αφορά στα χαρακτηριστικά που καθορίζουν το φύλο σου.\n– Οι εξωτερικές αλλαγές συνοδεύονται και από ψυχικές (εσωτερικές αλλαγές): αλλάζει ο τρόπος σκέψης και το πώς «βλέπεις» τον κόσμο.\n– Ανάλογα πράγματα παρατηρείς και στους φίλους και φίλες σου και συχνά τα μοιράζεσαι μαζί τους.\n– Ξυπνά το ερωτικό ενδιαφέρον και έχεις τη διάθεση να εξερευνήσεις το σώμα σου. Αυτό είναι απόλυτα φυσιολογικό, ωστόσο η κατάλληλη ενημέρωση και σεξουαλική αγωγή θα σε βοηθήσουν να αποφύγεις οποιεσδήποτε αρνητικές πτυχές αυτής της σημαντικής φάσης.\nΜη βιαστείς να ξεκινήσεις σεξουαλική δραστηριότητα\n– Υπάρχουν πολλοί τρόποι για να εκφράσεις τον ρομαντισμό και το ερωτικό ενδιαφέρον σου.\n– Το φλερτ, η συζήτηση, οι εκδηλώσεις θαυμασμού και συμπάθειας είναι πολύ σημαντικά για να δείξεις σε κάποιον τα αισθήματα σου.\n– Μη βιαστείς να έχεις σεξουαλικές εμπειρίες για τις οποίες δεν αισθάνεσαι έτοιμος/έτοιμη.\n– Οι ολοκληρωμένες ερωτικές εμπειρίες και η ερωτική πράξη είναι πολύ θετικά βήματα όταν γίνονται με τον κατάλληλο σύντροφο και στον κατάλληλο χρόνο.\n– Ωστόσο, στην ηλικία σου θα ήταν αρκετά δύσκολο να διαχειριστείς μία ολοκληρωμένη σεξουαλική σχέση και είναι προτιμότερο να περιμένεις.\n10 λανθασμένοι λόγοι για να ξεκινήσεις σεξουαλική δραστηριότητα\n– Γιατί θέλω να μιμηθώ τους άλλους φίλους μου.\n– Γιατί με πιέζει ο/η σύντροφος μου.\n– Γιατί θέλω να αντιδράσω στους γονείς μου.\n– Γιατί θέλω να αισθανθώ μεγάλος/μεγάλη.\n– Γιατί είμαι περίεργος/περίεργη να δω πώς είναι.\n– Για να με αποδεχτούν τα παιδιά της παρέας.\n– Γιατί αισθάνομαι ανασφάλεια και πως θα χάσω το/τη σύντροφο μου.\n– Γιατί βαριέμαι και θέλω κάτι διαφορετικό.\n– Γιατί δεν μπορώ να λέω «όχι».\n– Γιατί όλοι οι άλλοι έχουν ξεκινήσει σεξουαλική δραστηριότητα\nΠοιες μπορεί να είναι οι αρνητικές συνέπειες;\n– Μια εγκυμοσύνη που θα σε φέρει σε πολύ δύσκολη θέση\n– Ένα σεξουαλικά μεταδιδόμενο νόσημα που μπορεί να βλάψει την υγεία σου (π.χ. χλαμύδια, γονόρροια, σύφιλης, έρπητας, ορισμένοι ιοί που προκαλούν ηπατίτιδες ή καρκίνο, AIDS)\nΑν είναι επιλογή σου να έχεις ολοκληρωμένες σεξουαλικές εμπειρίες, χρησιμοποίησε προφυλακτικό πάντα.\n– To προφυλακτικό μπορεί να σε προστατέψει από πολλά (όχι όμως από όλα) τα σεξουαλικά μεταδιδόμενα νοσήματα.\n– Το προφυλακτικό μπορεί τις περισσότερες φορές να αποτρέψει μία εγκυμοσύνη.\n– Μην επιτρέψεις ούτε ΜΙΑ σεξουαλική επαφή χωρίς προφυλακτικό.\n– Είναι απλό στη χρήση, μπορείς να το βρεις εύκολα και είναι φθηνό.\n– Ενημερώσου για τη σωστή χρήση του (υλικό που πρέπει να προτιμάς, πότε ακριβώς και πώς πρέπει να το φοράς, ημερομηνία λήξης κ.λπ.).\n– Η σωστή χρήση αποτρέπει «ατυχήματα» πχ σπάσιμο.\n– Ενημερώσου από τον / την ιατρό σου για το τι μπορείς να κάνεις εάν το προφυλακτικό σπάσει (επείγουσα αντισύλληψη).\nΕΝΗΜΕΡΩΣΟΥ ΣΩΣΤΑ ΓΙΑ ΟΛΕΣ ΤΙΣ ΜΕΘΟΔΟΥΣ ΠΡΟΣΤΑΣΙΑΣ ΚΑΙ ΑΝΤΙΣΥΛΛΗΨΗΣ\nΑν έχεις συμπτώματα σεξουαλικά μεταδιδόμενου νοσήματος.\nΕάν έχεις πολλά εκκρίματα, φαγούρα, ενόχληση στη γεννητική περιοχή, κάποια πληγή, εξόγκωμα ή εάν απλά παρατηρήσεις κάτι διαφορετικό:\n– Επισκέψου ειδικό ιατρό για την ηλικία σου.\n– Κάνε τις απαραίτητες εξετάσεις και ενημέρωσε το/τη σύντροφο σου.\n– Απέφυγε τις σεξουαλικές επαφές κατά τη διάρκεια των εξετάσεων και της θεραπείας.\nΕνημερώσου για τα εμβόλια που μπορούν να σε προστατέψουν από σεξουαλικώς μεταδιδόμενα νοσήματα.\nΕμβόλιο για τον ιό των Ανθρώπινων Θηλωμάτων (HPV)\n– Ο ιός των Ανθρώπινων θηλωμάτων ευθύνεται για τον καρκίνο του τραχήλου της μήτρας και άλλους καρκίνους της γεννητικής χώρας, καθώς και για τα κονδυλώματα των γεννητικών οργάνων σε γυναίκες και άνδρες.\n– Ο HPV είναι πολύ συχνός και γνωρίζουμε ότι το 70% των σεξουαλικά ενεργών ατόμων θα έρθει σε επαφή με τον ιό.\n– Ο HPV μεταδίδεται πολύ εύκολα, με επαφή με τη γεννητική περιοχή (χωρίς απαραίτητα να υπάρχει σεξουαλική επαφή).\n– Η χρήση προφυλακτικού μπορεί να μειώσει το κίνδυνο μόλυνσης, ωστόσο δεν προστατεύει ΑΠΟΛΥΤΑ.\n– Ο πιο αποτελεσματικός τρόπος προστασίας από τον ιό των Ανθρώπινων θηλωμάτων είναι ο εμβολιασμός. Σήμερα κυκλοφορούν δύο (2) ασφαλή εμβόλια για το σκοπό αυτό.\n– Εάν είσαι κορίτσι και έχεις σεξουαλική δραστηριότητα, ο τακτικός έλεγχος με Τεστ Παπανικολάου συνεχίζεται και μετά τον εμβολιασμό.\n– Ο εμβολιασμός είναι καλύτερα να γίνεται πριν την έναρξη των σεξουαλικών επαφών, ωστόσο μπορεί να γίνει και μετά και να προστατέψει σημαντικά.\nΣτη χώρα μας, τα εμβόλια υπάρχουν και χορηγούνται από τον ιδιωτικό τομέα από την ηλικία των 12 χρόνων και άνω.\nΓια περισσότερες πληροφορίες συμβουλεύσου τον/την παιδίατρο σου ή τον/την γυναικολόγο σου.\n– Η ηπατίτιδα Β είναι μια σοβαρή ασθένεια. Ο ιός της ηπατίτιδας Β μπορεί να προκαλέσει διάφορα συμπτώματα (ανορεξία, κούραση, διάρροια, ίκτερο).\n– Μπορεί ακόμη να καταλήξει σε σοβαρή βλάβη (κίρρωση) ή καρκίνο στο συκώτι.\n– Ο ιός της ηπατίτιδας Β μεταδίδεται με: 1. σεξουαλική επαφή, 2. τρύπημα από μολυσμένη βελόνα, 3. μετάγγιση μολυσμένου αίματος και 4. από τη μολυσμένη μητέρα στο νεογέννητο μωρό.\n– Το εμβόλιο για την ηπατίτιδα Β μπορεί να προλάβει όλα τα παραπάνω και είναι το πρώτο αντικαρκινικό εμβόλιο που υπάρχει.\nInfo: Ο Μιχαήλ Ιασονίδης είναι Παιδίατρος, συνεργάτης του επιστημονικού web site: www.iator.gr\n24 Ιουνίου 2011 19 Ιανουαρίου 2015 0 Like Like 1,607\n14 Μαΐου 2011 12 Ιανουαρίου 2015\n2 Ιουνίου 2011 4 Ιανουαρίου 2015


Συγκλονιστική συνέντευξη Τούρκου ακαδημαϊκού και ιστορικού – TzafNews Νέα και ειδήσεις με άποψη\nΣυγκλονιστική συνέντευξη Τούρκου ακαδημαϊκού και ιστορικού\n“Ζούμε τον 21ο αιώνα, η νοοτροπία μας είναι ακόμα εκείνη του 1453”. Συγκλονιστική συνέντευξη του Τούρκου ακαδημαϊκου και ιστορικού Τανέρ Ακσάμ, στην διαδικτυακή εφημερίδα Ahval:\nΟ έγκριτος καθηγητής αναφέρει:\nΑπαριθμεί με χρονολογική σειρά αυτούς που δημιούργησαν δέκα είδη πολιτισμών Αιγύπτιοι, Κινέζοι, Ασσύριοι, Βαβυλώνιοι, Φοίνικες, Κελντανί, Ινδοί, Πέρσες, Έλληνες, Ρωμαίοι, Άραβες, Ευρωπαίοι και συνεχίζει: Παράλληλα με αυτούς τους θετικούς πολιτισμούς υπήρξαν παράγοντες, όπως οι Ούννοι, οι Μογγόλοι και οι Τούρκοι που έλαμψαν κατά διαστήματα και μετά έσβησαν και χάθηκαν. Όλοι αυτοί εκπλήρωσαν το καταστροφικό τους καθήκον, συνέβαλαν στο θάνατο θνησιγενών πολιτισμών και αφού διασκόρπισαν τα απομειναρια τους επιστρέφουν στην ασημαντότητα τους και χάνονται. Αυτούς μπορούμε να τους χαρακτηρίσουμε αρνητικούς παράγοντες της Ιστορίας¨.\nPrevious: Σκληρή Επίθεση από Τσιπρα για το νέο διαγγελμα\nNext: Μέσω…Unesco η πολιτιστική κληρονομιά του Μαντειου Δωδωνης\nΠαρελθόν, παρόν, μέλλον. Έκθεση ζωγραφικής της Αντιγόνης Τζιόρα (πολιτιστικός πολυχώρος Δ. Χατζή Ιωάννινα) από 1-14 Ιουλίου.\n“Παρελθόν, παρόν, μέλλον”. Έκθεση ζωγραφικής της Αντιγόνης Τζιορα στα Γιαννενα (πολιτιστικος πολυχωρος Δ.Χατζης) από 1-14 Ιουλιου.


Με τις αποδόσεις - Νίκος Μποζιονέλος, Προγνωστικά Ποδοσφαίρου\nΑρχική » Στήλες » Νίκος Μποζιονέλος » Με τις αποδόσεις\tΜε τις αποδόσεις\n7 Ιάν 2017 11:21\t0\nΤο μπασκετάκι δεν πήγε καλά το διήμερο, κυρίως επειδή δεν βγήκαν τα ρίσκα (τρία από τα πέντε bets ήταν σε τιμές μεγάλες για τα δεδομένα). Η άποψή μου για το χθεσινό ντέρμπι, εδώ.\nΣτο χαλαρό το Σάββατο…\nΣτα της Primera, το 1.75 της Ατλέτικο αρχικώς δείχνει μικρό καθότι το «Ιπουρούα» είναι δύσβατη έδρα για κάθε αντίπαλο, ωστόσο έδειξε σοβαρή και μεστή στο Κύπελλο με τη Λας Πάλμας. Η οποία Λας Πάλμας υποδέχεται τη Σπόρτινγκ Χιχόν, σε ένα πολύ δυσανάγνωστο ματς, δεν αποκλείω το αμφίτερμα στο 1.80. Στο δε Σοσιεδάδ – Σεβίλλη σκεφτόμουν το διπλό (στο 3.30 πλέον) μέχρι να τη δω να τρώει τρίμπαλο από τις… αλλαγές της Ρεάλ στο Κύπελλο, τη βολεύει πάντως ο τρόπος που αγωνίζονται οι Βάσκοι.\nΣτη Serie A, το Εμπολι – Παλέρμο δεν είναι για να ποντάρεις, είναι για να το δεις και να ρίξεις απογευματινό ύπνο, στο δε Νάπολι – Σαμπντόρια έχει λογική το αμφίτερμα στο 1.70 αφού η «Σαμπ» σκόραρε και στα έξι τελευταία εκτός… αλλά από ένα, και ορισμένα στα τελευταία λεπτά. Στην άκρη.\nΑπό Κύπελλο Αγγλίας, όπου σίγουρα θα υπάρξουν και μεγάλες αποδόσεις, θαρρώ υπερβολικό το 1.80 της αρκετά φορμαρισμένης Γουέστ Μπρομ με την Ντέρμπι Κάουντι που κατεβαίνει με ελλείψεις. Ρίχνοντας μια ματιά στο πρόγραμμα και δίχως να έχω γνώση, αφού δεν παρακολουθώ στενά, μικρές αγγλικές κατηγορίες, άποψη δεν μπορώ να εκφέρω, μόνο αποδόσεις κρίνω.\n17:00 Γουέστ Μπρομ – Ντέρμπι Κάουντι: 1 (1.80)\n17:15 Εΐμπαρ – Ατλέτικο Μαδρίτης: 2 (1.75)\nOverall +72,72 και Yield +1,38% μέχρι στιγμής.\nΕΐμπαρ - Ατλέτικο Μαδρίτης\nΓουέστ Μπρομ - Ντέρμπι Κάουντι\nInterwettenΕπιβράβευση για όλουςΠαρουσίασηSportingbetΑπεριόριστα ειδικά στοιχήματαΠαρουσίασηStoiximan0% γκανιότα και live streamingΠαρουσίασηGoalbetΤοπ αποδόσεις και live streamingΠαρουσίαση


ΤΡΑΠΕΖΟΥΝΤΑ.gr | Ρητορική μίσους στην Πάφρα του Πόντου — Κρέμασαν την τουρκική σημαία στην Παναγιά του Οτ Καγιά (φωτο)\nΡητορική μίσους στην Πάφρα του Πόντου — Κρέμασαν την τουρκική σημαία στην Παναγιά του Οτ Καγιά (φωτο)\nΣε ρητορική μίσους προέβηκε την περασμένη εβδομάδα ομάδα φοιτητών από το Πανεπιστήμιο Ον Ντοκούζ Μαγίς (19 Μαΐου), καθώς ύψωσε την τουρκική σημαία στην ερειπωμένη μονή της Παναγίας του Οτ Καγιά στην Πάφρα της Σαμψούντας, ύστερα από την επίσκεψη του Οικουμενικού Πατριάρχη Κωνσταντινουπόλεως Βαρθολομαίου στο σημείο, την περασμένη Τρίτη. Ο Πατριάρχης μαζί με τη συνοδεία του —που αποτελούνταν μεταξύ άλλων από τους μητροπολίτες Δράμας Παύλο και Σταυρουπόλεως και Νεαπόλεως, Βαρνάβα, τον πανοσιολωγιότατο αρχιμανδρίτη Πέτρο, τον ηγούμενο της Ιεράς Μονής Διονυσίου του Αγίου Όρους, μοναχό Πέτρο, και τον υπογραμματέα της Ιεράς Συνόδου του Πατριαρχείου, διάκονο Γρηγόριο— άναψε στη μονή κερί και ανέπεμψε δέηση.\nΟ Πατριάρχης επισκέφθηκε τη μονή Σουμελά και το δυτικό Πόντο κατά το προσκυνηματικό του ταξίδι.\nΣτην ανακοίνωση που έκανε εκ μέρους όλης της ομάδας, ο φοιτητής Ιατρικής, Μπουράκ Ιχσάν, ήταν έκδηλη η ρητορική μίσους. Πιο συγκεκριμένα ο φοιτητής ανέφερε: «Είμαστε η νεολαία της τουρκικής δημοκρατίας, που ίδρυσε ο Κεμάλ Ατατούρκ. Είμαστε η νεολαία που διαφυλάσσει την τουρκική δημοκρατία, που ίδρυσε ο Κεμάλ Ατατούρκ. Είμαστε εκείνοι που βρίσκουν δύναμη στο ευγενές αίμα που κυλάει στις φλέβες τους. Είμαστε οι θεματοφύλακες της δημοκρατίας.\n»Εκείνοι που έχουν το χρέος να παραδώσουν στις επόμενες γενιές την κληρονομιά που τους παραδόθηκε. Εκείνοι που νιώθουν τιμή να ζουν όπως αρμόζει στην κληρονομιά και τη δόξα των προγόνων τους. Ακούσαμε ότι μια ομάδα κληρικών με μαύρα άμφια και ψυχές ήρθαν στην Πάφρα και οργάνωσαν λειτουργία. Κάποιοι άλλοι δίπλα τους με αφρισμένα στόματα σπίλωσαν το όνομα του Τοπάλ Οσμάν Αγά».\nΟ Οικουμενικός Πατριάρχης κατά την επίσκεψή του στη συγκεκριμένη μονή (φωτ.: akasyam.com)\nΣε άλλο μέρος της ανακοίνωσής του δήλωσε: «Αυτοί που έπρεπε να είναι υπόλογοι για τα σφαγιασμένα μας αδέρφια έρχονται στα μέρη μας και προσβάλλουν το γένος και τους προγόνους μας. Εμείς δεν ξεχάσαμε το χθες, η σιωπή μας προέρχεται από τους καλούς μας τρόπους. Εμείς, το τουρκικό έθνος, δεν κρατάμε έχθρα, αλλά δεν ξεχνάμε και ποτέ. Ξέρουμε τους προδότες κατάσκοπους πατριάρχες και παπάδες σε αυτή την πατρίδα. Ονειρεύεστε ποντιακό κράτος στη Μαύρη Θάλασσα και ελληνικό κράτος στο Αιγαίο. Σε αυτούς λέμε πως αν έχετε τη δύναμη και το σθένος, είστε ελεύθεροι να κάνετε ό,τι θέλετε. Τα εδάφη που αποζητάτε και πήραμε με τόσο αίμα μπορούμε να σας τα δώσουμε μόνο με έναν όρο. Το κόστος για να τα αποκτήσουμε, συν φυσικά τους τόκους. Εμείς ως νεολαία του Ατατούρκ και απόγονοι του Τοπάλ Οσμάν σας περιμένουμε, κοπιάστε… είτε για να κάνετε λειτουργίες είτε για να πάρετε εδάφη».\nΟι φοιτητές μετά την ανακοίνωση έψαλλαν όλοι μαζί τον τουρκικό εθνικό ύμνο.\nΜε πληροφορίες από τον τουρκικό Τύπο, Κωνσταντίνος Μαρούσης.\nTags ΒΑΡΘΟΛΟΜΑΙΟΣ ΟΙΚΟΥΜΕΝΙΚΟΣ ΠΑΤΡΙΑΡΧΗΣ ΟΤΙ ΚΑΓΙΑ ΠΑΦΡΑ\nΣτην Παναγία Σουμελά στην Τραπεζούντα πήγε ο Πατριάρχης Βαρθολομαίος — Θα επισκεφθεί και το δυτικό Πόντο — Το μουχαπέτ’ που έγινε με τις ευλογίες του (βίντεο)\nΜπήκε στην ιστορία ο δεύτερος άθλος του Βασίλη Καρυοφυλλίδη – Ποδηλάτησε από τις Αχαρνές μέχρι την Παναγία Σουμελά στην Τραπεζούντα κι επέστρεψε (φωτο)\nΑΠΟΚΛΕΙΣΤΙΚΕΣ ΕΙΚΟΝΕΣ: Μπήκαμε στο ξωκλήσι της Αγίας Βαρβάρας στη μονή Σουμελά\nΕργάτες ξαποσταίνουν σε δωμάτιο στην Παναγία Σουμελά Τραπεζούντας


Όλοι μαζί μπορούμε και στο περιβάλλον. Στο πλαίσιο υλοποίησης του προγράμματος: Αφήνουμε τον καναπέ, ζούμε καλύτερα, θα πραγματοποιηθεί Κυριακάτικος Περίπατος στο Βοτανικό κήπο Διομήδους.\nΔημοσιεύθηκε : Τετάρτη, 14 Οκτωβρίου 2015 15:45\nΑφήνουμε τον Καναπέ. Ζούμε Καλύτερα!\nΤην Κυριακή 18 Οκτωβρίου μαθαίνουμε την ελληνική φύση και την ιστορία της. Βρισκόμαστε στον υπέροχο Διομήδειο Βοτανικό Κήπο και περπατάμε στα μονοπάτια του.\nΟ Βοτανικός κήπος Διομήδους είναι από τους σημαντικότερους στην Ελλάδα, γιατί φιλοξενεί περισσότερα από 2.500 είδη φυτών, πολλά από τα οποία θεωρούνται σπάνια σύμφωνα με τον επίσημο κατάλογο της ευρωπαϊκής χλωρίδας. Γνωρίζουμε αρωματικά φυτά από την Ελλάδα και τον υπόλοιπο κόσμο αλλά και σπάνια δέντρα σε θερμοκήπια.\nΌλα τα μονοπάτια θεωρούνται εύκολα, ακόμα και για αρχάριους (βαθμός δυσκολίας 1).\nΗ δράση γίνεται σε συνεργασία με το Εθνικό και Καποδιστριακό Πανεπιστήμιο Αθηνών, το Ίδρυμα Διομήδους, την εθελοντική ομάδα Χαϊδαρίου, ενώ τις ξεναγήσεις θα τις κάνουν καθηγητές και φοιτητές από το Πανεπιστήμιο Αθηνών και ερευνητές του Βοτανικού κήπου.\nΣημείο συνάντησης, η είσοδος του Διομήδειου Βοτανικού Κήπου, Ιερά Οδός 403, στο ύψος του Δήμου Χαϊδαρίου, στις 11 το πρωί.\nΣτο Βοτανικό Κήπο Διομήδους έχει δημιουργηθεί ένα οικοσύστημα, στον οποίο αναπτύσσονται αυτοφυή δασικά και καλλιεργούμενα είδη. Αυτό το χαρακτηριστικό τον καθιστά ως μία από τις πιο σπάνιες περιπτώσεις Βοτανικού Κήπου παγκοσμίως.\nΤα καλλιεργημένα τμήματα χωρίζονται σε θεματολογικές και γεωγραφικές ενότητες. Ιδιαίτερο ενδιαφέρον παρουσιάζει το τμήμα των Ιστορικών φυτών.\nΌσοι λάβουν μέρος θα πρέπει οπωσδήποτε να έχουν καλή φυσική κατάσταση.\nΠρέπει να φορούν αθλητική φόρμα και αθλητικά παπούτσια, αφού όλα τα μονοπάτια είμαι χωμάτινα.\nΌσοι επιλέξετε τα μέσα μεταφοράς λεωφορεία του ΟΑΣΑ (Α16) αναχωρούν από την πλατεία Κουμουνδούρου και κάνουν στάση έξω από τον Βοτανικό κήπο.